Apple Sahkan Pelancaran iPhone 11 Bakal Diadakan Pada 11 September Waktu Malaysia

Nampaknya setelah lama dinantikan para peminat Apple, syarikat ini pada hari ini telah mengeluarkan sebuah jemputan rasmi secara tertutup mengenai acara pelancaran model terbaru mereka.

Seperti setiap tahun, aturcara yang dijalankan pada bulan September ini bakal menampilkan beberapa model terbaru menampilkan iPhone dan iPad. Pada tahun ini aturcara ini dibuat para 10 September manakala waktu Malaysia adalah pada 11 September 2019.

Just hit the inbox. It’s official. iPhones coming September 10th. 👀

New iPhone colors confirmed? pic.twitter.com/Szqo79osjP

— Marques Brownlee (@MKBHD) August 29, 2019

Menggunakan tagline ‘By innovation only’ serta gabungan warna yang berbeza pada logo Apple, para peminat jenama ini menjangkakan Apple bakal memperkenalkan seleksi warna terbaru bagi iPhone XR versi terbaru.

Selain itu, rekaan iPhone 11 yang hadir dengan tiga kamera beserta rekaan kamera berbantuk segi empat bakal terjawab melalui acara ini. Sama-sama kita nantikan apakah lagi kejutan yang bakal dibawakan Apple pada kali ini untuk menyaingi Samsung dan Google.

Berminat untuk mengetahui lebih lanjut mengenai Apple iPhone terbaru? Artikel dibawah ini pastinya menarik perhatian anda.

Apple iPhone XR Bakal Ditawarkan Dengan Harga Tidak Sampai RM3,000

Pandang Pertama Apple iPhone 11 Dengan Tiga Kamera Belakang

Model Terbaru Apple Mungkin Dinamakan Sebagai iPhone 11 Pro


Apple Sahkan Pembatalan Pengeluaran AirPower

Nampaknya ura-ura mengenai pengeluaran Apple AirPower terkubur apabila Apple pada hari ini mengesahkan tidak akan mengeluarkannya pada masa terdekat.

Difahamkan pembatalan Apple AirPower ini berikutan produk ini gagal mencapai standard piawaian yang ditetapkan Apple.

Pembatalan ini sudah pastinya mengecewakan ramai peminat produk Apple khususnya mereka yang mendapatkan Apple AirPods generasi terbaru yang hadir dengan teknologi pengecasan tanpa wayar.


Apple Sahkan Pengeluaran iPhone Terjejas Berikutan Wabak Koronavirus

Umum tahu kilang utama pengeluaran iPhone adalah di China. Hal ini secara tidak langsung telah menimbulkan kerisauan dan spekulasi orang ramai mengenai pengeluaran telefon pintar daripada jenama ini.

Terbaharu, Apple secara rasminya telah mengeluarkan notis dengan mengatakan bekalan iPhone diseluruh dunia mungkin terjejas beikutan kehadiran wabak koronavirus. Pengumuman ini sekaligus memberi bayangan jumlah pengeluaran iPhone yang perlahan bakal memberi kesan kepada pendapatan syarikat ini.

Difahamkan meskipun pengeluaran model keluaran iPhone sudah diteruskan semula, syarikat ini tidak menafikan pengeluaran iPhone yang agak perlahan.

Sejumlah besar Apple Store yang ditutup di China serta pemintaan iPhone yang semakin menurun sejak wabak koronavirus mulai menular terpaksa membuatkan Apple menerima jumlah jualan dan keuntungan yang sedikit rendah pada kali ini.

Apple sebelum ini dilaporkan bakal melancarkan iPhone 9 seawal Mac ini dengan harga mampu milik. Setakat ini masih belum diketahui sama ada model terbaru ini bakal terkesan atau sebaliknya.

iPhone 9 Mungkin Ditawarkan Dengan Harga Sekitar RM1,600 Sahaja

Kerana Coronavirus, Kerajaan Jepun ‘Hadiahkan’ 2,000 iPhone Buat Penumpang Kapal Persiaran


Apple Sahkan Pengguna Lebih Berminat Dengan iPhone 7 Plus Berbanding iPhone 7

Laporan penjualan Apple untuk suku tahun keempat 2016 telahpun dikeluarkan. Berdasarkan laporan yang dikeluarkan iPhone model Plus buat pertama kalinya berjaya mengatasi penjualan iPhone model biasa.

Meskipun dijual dengan harga yang lebih tinggi, iPhone ini masih menjadi pilihan pengguna berdasarkan spesifikasi yang ditawarkan. Penggunaan dual-camera, kapasiti bateri yang lebih besar serta hadir RAM 3 GB antara yang membuatkan iPhone 7 Plus tampil unik. Tidak hairanlah Apple berjaya menjual lebih 24 juta iPhone 7 Plus menerusi 3 bulan terakhir 2016.

Memandangkan spesifikasi menjadi isu utama, jelaslah pengguna cuma akan membuat pertukaran iPhone ke model yang terbaru sekiranya peningkatan spesifikasi dianggap berbaloi selepas iPhone mengekalkan rekabentuk yang hampir sama untuk 3 model yang dikeluarkan.

Buat anda yang ingin mendapatkan iPhone 7, mendapatkannya sekarang masih dianggap berbaloi disebabkan anda perlu tunggu sehingga bulan 10 ini untuk menantikan model terbaru.

Dikatakan model terbaru bakal hadir tanpa home button, warna ‘Jet White’ serta rekabentuk terbaru. Sangat sesuai jika anda mahu mula menabung bermula daripada sekarang berikutan harganya yang ‘premium’.


Apple Sahkan Sengaja Memperlahankan Model iPhone Terdahulu

Sekiranya anda menggunakan Apple iPhone 7 atau model sebelumnya serta mengalami masalah iPhone menjadi sedikit perlahan, selamat untuk kami katakan ini bukanlah ‘sindrom’ untuk beralih kepada model iPhone terbaru.

Apple pada minggu ini mengesahkan melalui kemaskini iOS 11.2, mereka telah membuat perubahan untuk memperlahankan iPhone model terdahulu untuk mendapatkan ketahanan bateri yang lebih baik.

Usaha ini juga dibuat untuk memastikan Apple iPhone kekal lebih lama ketika musim sejuk serta mengelakkan daripada masalah iPhone auto shutdown. Apple juga mengesahkan mereka komited untuk meneruskan usaha ini pada tahun-tahun akan datang bagi menjaga ketahanan bateri iPhone anda.

Buat anda yang mengalami masalah ini serta tidak berminat untuk menukar kepada model Apple iPhone terbaru, terdapat altenatif lain yang boleh anda cuba iaitu menukar kepada bateri terbaru.

Berdasarkan ujian, penggunaan bateri terbaru pada model iPhone sebelum ini berjaya memberikan prestasi yang lebih baik. Anda boleh tonton perbezaan pretasi yang ketara dengan penggunaan bateri baru pada iPhone 6S dibawah.


Apple Sahkan Tarikh Pengumuman Acara Terdekat, Macbook Pro Antara Yang Bakal Diumumkan

Sudah hampir beberapa tahun kita tidak melihat rekaan baru pada Apple Macbook Pro. Tidak dilupakan juga Macbook Air. Akhirnya penantian untuk mendapatkan kemaskini rekabentuk dan spesifikasi terbaru buat Macbook bakal tamat. Apple sahkan pada hari ini mereka akan mengumumkan produk terbaru mereka pada 27 Oktober 2016.

Mungkin terlalu awal untuk mengesahkan kehadiran model terbaru Macbook, namun ura-ura kuat mengatakan Apple akan mengumumkan Macbook Pro. Lebih-lebih lagi setelah Apple mengabaikan update terbaru Macbook Pro selama lebih 500 hari.

Penambahbaikan yang paling besar pada model terbaru Macbook Pro terbaru sudah pastinya OLED Touch di atas papan kekunci. OLED Touch ini bakal memberi kemudahan kepada pengguna untuk menyemak notifikasi, Spotify serta beberapa tatapan yang lain.

Seperti kebiasaan Apple, lebih nipis dan lebih ringan sudah menjadi motto buat setiap pengeluaran peranti Apple. Dijangka hal yang sama bakal berlaku pada Apple Macbook Pro terbaru ini. Dikatakan model terbaru Macbook pada kali ini tidak lagi menggunakan cip pemprosesan Intel sebaliknya Apple memilih untuk menggunakan cip pemprosesan jenama mereka sendiri.

Buat peminat Macbook Air, kami ada berita sedih buat anda. Kemungkinan model ini akan ditamatkan berikutan kehadiran Apple Macbook yang baru sahaja diumumkan pada 2015.

Buat anda yang berhajat untuk mendapatkan Macbook Pro terbaru, mungkin sudah tiba masanya untuk anda menjual Macbook Pro anda untuk mendapatkan fungsi-fungsi terbaru yang pastinya lebih cool dan futuristic.


Apple Secara Rahsia Sedang Membina Peranti Ini

Khabar angin bertiup kencang mengatakan Apple bakal mengeluarkan peranti ‘virtual reality’ mereka sendiri. Apple secara rahsia mengumpul satu kumpulan pakar untuk membina peranti ‘virtual reality’ mereka untuk memberi saingan peranti ‘virtual reality’ milik Facebook, Oculus Rift dan HoloLens milik Microsoft.

CEO Apple, Tim Cook pernah berkata ‘virtual reality’ adalah sesuatu yang menarik dan ‘cool’.

Teknologi ‘virtual reality’ ini dikatakan memberikan pengguna satu pengalaman baru dalam menikmati sesuatu ‘game’ atau video. Anda akan terasa seperti berada dalam video atau ‘game’ berkenaan jika menggunakan peranti ‘virtual reality’ ini.

Tiada maklumat lanjut berkenaan peranti ini dan semestinya berita ini membuatkan peminat tegar Apple teruja. Kita tunggu dan lihat.

P/S : Mesti ‘awesome’ tengok cerita hantu menggunakan peranti ini.


Apple Secara Rasminya Berjaya Menjadi Syarikat Dengan Nilai $1 Trilion

Disebalik pelbagai spekulasi serta tohmahan mengenai jumlah penjualan Apple iPhone, syarikat ini terus konsisten dalam menghasilkan keuntungan dimana harga sebuah sahamnya kini mencecah $207 (RM845.08). Peningkatan harga saham ini sekaligus membuatkan syarikat ini secara rasminya berjaya menjadi syarikat teknologi swasta pertama berjaya mencapai nilai $1 trilion.

Difahamkan kejayaan peningkatan keuntungan Apple ini bukan sahaja bergantung kepada iPhone semata-mata, malah produk-produk lain seperti iPad dan Apple Watch antara yang turut membantu.

Lebih hebat, nilai $1 trilion pada syarikat Apple berjaya meletakkan syarikat ini lebih kaya berbanding negara-negara lain seperti Switzerland dan Arab Saudi. Nampaknya kepakaran Tim Cook masih ditagih meskipun dikatakan kurang inovasi dibawah kendaliannya berbanding dibawah era Steve Jobs.

Dalam berita lain, Huawei berjaya memintas Apple sebagai pengeluar telefon pintar kedua terbanyak dibelakang Samsung.


Apple Sedang Membangunkan iPhone ‘5se’ 4-Inci

Di saat semua pembuat smartphone fokus kepada skrin besar, Apple dilaporkan sedang membangunkan sebuah iPhone 5se bersaiz 4 inci. Dalam satu laporan oleh M.I.C. Gadget, model 4 inci itu menyamai rekabentuk iPhone 6s. Kemungkinan besar iPhone 4 inci ini mensasarkan kepada pengguna 5s yang masih selesa menggunakan iPhone berskrin kecil seterusnya memberi mereka sebab untuk upgrade iPhone mereka. Tidak banyak maklumat yang diketahui buat masa ini, namun ura-ura mengatakan model ini diberi nama ‘5se’. Dengan acara Apple pada Mac nanti tinggal lagi sebulan, kita dapat melihat lebih banyak maklumat tentang iPhone 5se. Selain itu, Apple juga dikhabarkan akan memperkenal Apple Watch baru pada acara tersebut.

LIKE dan FOLLOW Vocket di Facebook serta Instagram


12 Kegunaan LEGO Yang Mungkin Tidak Pernah Kita Bayangkan. #10 Paling Disukai Oleh Ib

Sebut sahaja LEGO, pasti ramai yang masih dapat membayangkan kegembiraan yang dirasai apabila berjaya menghasilkan sesuatu bentuk. Ia satu pengalaman yang manis untuk dikenang. Malah masih ada yang mengumpul set LEGO ini sehingga meningkat dewasa. LEGO yang kini telah berusia 65 tahun masih kekal berdiri sebagai salah satu jenama permainan yang bermutu tinggi. Lihat sahaja harga masuk ke LEGOLAND, namun masih ramai yang masih ke sana setiap hari, malah turut membeli pas masuk tahunan. Memang mengagumkan penangan LEGO ini.

Sebelum ini kami pernah paparkan cerita bagaimana Kalender LEGO diinspirasikan dan Kek LEGO yang tak sampai hati rasanya nak dimakan, kini kami tampilkan 12 kegunaan LEGO yang mungkin tidak pernah dibayangkan dek akal.

#4. Bekas hadiah. Kalau peminat LEGO yang terima, kotak kosong pun dah rasa gembira agaknya.

#5. Alat bantu mengajar. Mesti cepat faham konsep matematik.

#6. Key-chain, lepas masuk rumah terus lekatkan ya.

#8. Ini lagi terlajak kreatif. Habis semua nak diLEGOkan.

#9. Apabila peminat LEGO tegar berkahwin, lihat aksesorinya. Ada tak agaknya yang letak di songkok ?

#10. Ibu-ibu mesti teruja nak buat yang ini. Habislah hilang LEGO anak lepas ni.

#11. Rumah haiwan kesayangan. Bertuah sungguh.

#12. Ini boleh mengundang rasa teruja tetamu.

Ada yang masih simpan set LEGO semasa zaman kanak-kanak ?


Apple Sekali Lagi Anjurkan Cabaran ‘Shot On iPhone’

Berita baik buat anda yang gemar mengambil gambar dan merasakan diri anda berbakat, Apple telah mengadakan satu cabaran buat anda pengguna iPhone.

Cabaran tersebut iaitu “Shot on iPhone” yang dianjurkan oleh Apple memerlukan anda mengambil gambar menggunakan iPhone dan berkongsi gambar tersebut di akaun Twitter atau Instagram menggunakan hashtag #ShotOniPhone.

iPhone photographers are some of the most creative in the world. Can’t wait to see the photos you submit to our new #shotoniPhone challenge! https://t.co/L6LELLep4Y

Menariknya, bagi gambar yang terpilih, gambar tersebut akan digunakan di papan iklan, hiasan dalaman Apple Store dan juga di laman rasmi Apple. Malah, gambar yang anda ambil akan diadili oleh sembilan orang pengadil antaranya adalah Phil Schiller yang merupakan naib presiden pemasaran Apple, Pete Souza seorang bekas jurugambar White House, Austin Mann seorang jurugambar iPhone, Jon McCormack seorang ketua pembangunan perisian kamera Apple dan Arem Duplessis seorang pengarah fotographi dalam pemasaran Apple.

Adalah diingatkan hanya anda yang berusia 18 tahun dan ke atas dan mengambil gambar menggunakan iPhone layak untuk menyertai cabaran ini. Bagi anda yang ingin menyertai cabaran ini, anda boleh sertai bermula hari ini sehingga 7 Februari ini dan keputusan pemenang akan diumumkan pada 26 Februari 2019.


Apple Sekali Lagi Disaman Kerana ‘Sengaja’ Memperlahankan iPhone

Sudah menjadi faktor utama orang ramai mendapatkan iPhone berikutan kelancaran sistemnya serta kemas kini yang panjang selain daripada rekaannya yang memukau.

Walau bagaimanapun, di sebalik syarikat ini berjaya mengaut keuntungan yang tinggi setiap tahun, Apple dikatakan cuba ‘menipu’ pengguna dengan memperlahankan iPhone model sebelumnya. Lebih ironi, iPhone pengguna dikatakan mulai perlahan selepas Apple memperkenalkan model iPhone terbaru.

Kenyataan yang bermula daripada sekadar percubaan netizen ternyata menjadi kenyataan apabila muncul seorang pengguna yang mendapati iPhone beliau dengan bateri baharu mempunyai prestasi yang lebih baik.

Apple pada tahun 2017 seterusnya mengaku sememangnya pihak mereka sengaja memperlahankan iPhone dengan alasan untuk memanjangkan hayat bateri lithium-ion sesebuah iPhone.

Berikutan sejumlah besar pengguna yang tidak berpuas hati, Apple kemudiannya telah mengeluarkan sebuah kemas kini untuk memastikan iPhone 6, 6s dan SE mampu kembali kepada prestasi yang asal.

Meskipun kes ini berlaku pada tahun 2017, Apple baru-baru ini dilaporkan telah disaman sebanyak oleh firma dari Perancis £21 juta (RM95.2 juta) kerana tidak memaparkan secara jelas kemas kini 10.2.1 and 11.2 yang dibuat mampu menjejaskan prestasi iPhone pengguna.

Adakah Apple masih lagi memperlahankan model iPhone tahun teradahulu? Ya, Apple mengesahkan iPhone 6, SE sehingga iPhone XS dan XR antara yang telah dikurangkan prestasi melalui kemas kini terbaru demi menjaga bateri pengguna.

Apple mungkin menawarkan iPhone 9 yang bakal dilancarkan Mac ini dengan harga tidak sampai RM2,000. Turut dikongsikan, iPhone SE dan 6s mungkin masih berpeluang kemas kini iOS 14.

Ini Mungkin Rekaan iPhone 9 Yang Bakal Dijual Dengan Harga Tidak Sampai RM2,000

iPhone SE Dan 6s Mungkin Berpeluang Menerima iOS 14


Apple Mahu Hasilkan Kereta Sendiri, Bakal Bersaing Bersama Uber dan Google

Setelah dikaitkan dengan pelbagai ura-ura sebelum ini, akhirnya Apple memberi kata putus dimana mereka sedang mengusahakan untuk membina sebuah kereta. Apa yang lebih cool, mereka mahu mencipta self driving car atau kereta pandu sendiri. Awesome!

Pelan melahirkan kereta sulung daripada Apple ini dinamakan sebagai ‘Project Titan’ dimana Apple bakal bekerjasama bersama Syarikat Ford. Nama yang tidak asing lagi di dalam dunia automotif. Dijangkakan ‘iCar’ atau kenderaan daripada Apple ini bakal dikeluarkan sekitar 2021 jika tiada masalah melibatkan penangguhan berlaku.

Kehadiran kenderaan daripada Apple juga memberi tanda bahawa mereka bakal memperluaskan lagi ekosistem Apple di dalam bidang automotif pula. Sebelum ini, mereka telah berjaya membangunkan Apple CarPlay bagi penggunaan media hub automotif.

Dalam pada itu, dilaporkan Google dan Uber juga sedang mengusahakan perkara yang sama dimana kedua-dua syarikat gergasi ini juga sedang menyediakan kereta pandu sendiri. Melihatkan kepada bagaimana peningkatan Syarikat Tesla dengan penggunaan teknologi canggih, tidak mustahil syarikat-syarikat ini bakal mengikut jejak langkah yang sama.

Berikut merupakan rekaan konsep kereta pandu sendiri keluaran Apple. Harus diketahui, rekaan konsep ini bukanlah rekabentuk rasmi daripada Apple dan kemungkinan sedikit berbeza apabila dilancarkan nanti.


Apple Bawakan Kelainan Pada Outlet Pertama Mereka Di Asia Tenggara

27 Mei 2017 pastinya menjadi tarikh yang sangat bermakna buat Apple Singapore diatas pelancaran outlet terbaru Apple. Untuk pengetahuan ini, outlet terbaru Apple ini merupakan cawangan ke-21 Apple serta yang pertama di Asia Tenggara.

Memandangkan ianya merupakan outlet Apple sudah pastinya barangan yang dijual dilengkapi dengan pelbagai produk khsus daripada jenama yang berpengkalan di Cupertino, California ini.

Dalam pada itu, Apple Singapore berjaya membawa kelainan pada outlet mereka dengan mengketengahkan outlet yang mesra alam. Tidak hanya dihiasi pokok, Apple Singapore turut dikuasakan melalui sumber yang boleh diperharui.

Dari segi rekaan, bangunan setinggi 46 kaki dan 2 tingkat ini masih lagi membawakan konsep minimalis dan moden sesuai dengan jenamanya.

Salah satu perkara yang membuatkan outlet rasmi Apple tampil berbeza adalah adanya program Today at Apple. Untuk pengetahuan anda, Today at Apple merupakan salah satu inisiatif Apple untuk mendidik dan mengajar pengguna mereka untuk lebih arif menggunakan produk keluaran Apple.

Selain meningkatkan kepuasan pengguna, langkah ini juga dilihat sebagai salah satu cara Apple untuk meningkatkan lagi kesetiaan pengguna terhadap jenama mereka.

Sesuai dengan namanya, program ini diadakan setiap hari dengan jadual pengajaran yang berbeza. Contohnya, pada hari esok iaitu 6 Jun 2017 Apple Singapore telah mengadakan bengkel fotografi menggunakan iPhone khusus buat yang berminat untuk mempelajari teknik pencahayaan dan bayang-bayang.

Jika anda seorang tech enthusiast atau peminat barangan keluaran Apple, Apple Singapore yang terletak di Orchard Road ini mungkin antara destinasi yang perlu anda lawati sekiranya berkunjung ke Singapore.


Apple Bakal Buatkan Samsung Lebih Kaya Dengan Penjualan iPhone

Menyebut tentang Samsung dan Apple, pasti ramai yang ingat bagaimana kedua-dua jenama ini sering dibandingkan melalui pengeluaran produk mereka. Malah, kehadiran peminat diantara kedua-dua jenama ini juga seolah menghangatkan lagi perbadingan jenama ini.

Disebalik isu saman yang berlaku sepanjang sedekad ini, Apple dan Samsung juga turut bekerjasama dalam melengkapi satu sama dengan yang lain.

Pada tahun ini, Samsung berjaya menjadi jenama yang dipilih Apple untuk menyalurkan paparan OLED untuk digunakan pada iPhone X. Pemilihan jenama Samsung ini dibuat setelah Samsung merupakan satu-satunya jenama yang berjaya melepasi piawaian Apple.

Permintaan tinggi Apple iPhone X juga sekaligus membolehkan Samsung menjana keuntungan yang besar daripada Apple. Kerjasama diantara kedua-dua syarikat ini juga dijangkakan bakal diteruskan pada tahun hadapan dimana Samsung bakal menyalurkan 180 juta sehingga 200 juta paparan OLED buat model iPhone terbaru.

Dari segi keuntungan, Samsung dijangka bakal menerima keuntungan sekitar £15.6 juta (~RM85 juta) iaitu empat kali ganda lebih banyak berbanding tahun ini.

Berdasarkan ura-ura Apple bakal mengeluarkan dua unit iPhone yang menggunakan paparan OLED sekaligus menguatkan lagi ura-ura model iPhone X dengan skrin lebih besar pada tahun hadapan. Berdasarkan kerjasama kedua-dua syarikat ini, adakah kita akan lihat selesainya pertelingkahan diantara peminat Apple dan Samsung?


Apple Store Brussels Yang Direka Oleh Jonathan Ive

Sir Jonathan “Jony” Ive ialah individu yang bertanggungjawab mereka kesemua peranti Apple sejak tahun 1998 bermula dengan iMac G3. Beliau kemudian dipertanggungjawabkan mereka iMac baru, MacBook, iPod, iPad dan iPhone. Ini adalah sebab kenapa kesemua produk Apple mempunyai rekaan yang seragam. Jika anda menyukai produk Apple, anda perlu berterima kasih kepada beliau kerana mencipta produk yang cantik dipandang serta ergonomik untuk digunakan. Selepas dinaikkan pangkat ke Chief Design Officer, beliau mula melepaskan tanggungjawab mereka kepada pereka baru seperti Mark Newson. Ini tidak bermakna beliau tidak lagi dapat menghasilkan rekaan untuk Apple.

Apple Store Brussels, Belgium yang dibuka pada September lalu adalah usaha sulung beliau di dalam bidang seni reka bangunan. Seperti produk rekaan beliau, Apple Store baru ini mempunyai rekaan minimalis dengan penggunaan ruang yang menarik. Dinding kaca melengkung dipadankan dengan rekaan dalaman yang menggunakan pencahayaan semula jadi. Produk jualan seperti casing dan Apple Watch diletakkan di dalam laci, tidak dibiarkan terbuka.

LIKE dan FOLLOW Vocket di Facebook serta Instagram


Apple Store Kedua Asia Tenggara Bakal Dibuka Di Thailand

Mula membuka cawangan pertama Apple Store di Singapura, nampaknya Apple kini sedang dalam usaha untuk membuka kedai fizikal kedua di Asia Tenggara yang bertempat di Thailand.

Berdasarkan tarikh yang diumumkan Apple, kedai rasmi Apple Store Thailand ini bakal dibuka pada 10 November ini. Melalui kedai ini, para pengguna berpeluang mendapatkan barangan rasmi Apple, mempelajari cara menggunakan peranti Apple serta melihat sendiri suasana yang dibawakan syarikat ternama ini.

Setakat ini masih belum terdapat sebarang kenyataan rasmi mengenai pembukaan Apple Store di Malaysia. Buat para pengguna, anda masih lagi boleh mendapatkan barangan rasmi Apple di beberapa pengedar rasmi seperti Switch dan Machines. Nampaknya selepas ini para pengguna di Asia Tenggara mempunyai pilihan untuk beratur mendapatkan model terbaru iPhone di Singapura mahupun Thailand.


Apple Store Malaysia Bakal Dibuka Seawal Februari 2024

Sejak tahun lepas lagi kita sudah mendengar berita akan kehadiran Apple Store di Malaysia dan kenyataan ini dikuatkan dengan penawaran sejumlah jawatan kerja menerusi laman carian kerja Apple dan akaun Linkedin mereka.

Menurut laporan Bloomberg, Apple Store pertama akan dibuka pada Februari 2024. Ini menjadi satu-satunya Apple Store yang bakal tersedia di Malaysia setakat perancangan Apple sehingga tahun 2027.

Laporan mendedahkan terdapat 15 lokasi Apple Store baharu akan dibuka di rantau Asia Pasifik sehingga 2027. Salah satunya di Kuala Lumpur, satu lagi di India , dua di Korea Selatan dan satu lagi Di China. Dalam tempoh yang sama lima lagi stor dibuka di Eropah serta Timur Tengah sementara empat lagi dibuka di Amerika Utara.

Sebanyak 28 Apple Store sedia ada akan diberikan wajah baharu atau diubah lokasinya bagi menarik lebih banyak pelanggan. Proses membuka lebih banyak Apple Store di Malaysia mungkin akan melihat kepada sambutan untuk yang pertama kelak.

Setakat ini, Singapura mempunyai tiga Apple Store dan dua lagi di Thailand. Dengan pembukaan di The Exchange tahun depan, Malaysia menjadi negara ke-27 Apple Store bertapak.


Apple Store Pertama Malaysia Dijangka Bakal Dibuka Di The Exchange TRX Menjelang 2022

Berjaya menjadi hub buat orang ramai mendapatkan produk serta aksesori Apple, kehadiran Apple Store sememangnya didambakan ramai sejumlah besar peminat Apple di Malaysia selepas Apple Store dibuka di negara jiran iaitu Thailand dan Singapura.

Menerusi laporan terbaru daripada The Edge Malaysia, penantian buat peminat Apple di Malaysia dalam menantikan pembukaan Apple Store pertama Malaysia bakal tamat apabila syarikat ini sedia membuka rangkaian kedai rasmi mereka seawal tahun hadapan.

Difahamkan, Apple Store yang bakal di Malaysia ini bakal dibuka di bangunan The Exchange TRX. Pembukaan Apple Store di Malaysia ini secara tidak langsung bakal menjadikan negara ketiga di Asia Tenggara yang mempunyai Apple Store.

Untuk pengetahuan, The Exchange TRX bakal menawarkan pasar raya mewah yang bakal dipenuhi lebih 400 jenama. Bangunan ini juga bakal turut menjadi hab bisnes kepada beberapa buah syarikat. Sama-sama kita nantikan pembukaan Apple Store yang pastinya bakal dibanjiri oleh orang ramai khusunya buat peminat Apple.

Dua syarikat telekomunikasi popular Malaysia iaitu Celcom dan Digi dilaporkan sah bergabung secara rasmi dan bakal dinamakan sebagai Celcom Digi Berhad.

Celcom Dan Digi Sah Bergabung Secara Rasmi Sebagai Celcom Digi Berhad

Lambat Siapkan Tempahan Makanan, Pemilik Restoran Ini Tampar ‘Rider’ FoodPanda


Apple Dinobatkan Syarikat Paling Inovatif Oleh Fast Company

Tahun 2017 sememangnya menjadi tahun yang penuh dengan cabaran buat Apple. Jualan iPhone dikatakan menurun meskipun perolehan untung yang tinggi, isu bateri dan iOS antara yang membuatkan syarikat ini sentiasa terpalit dengan kontroversi.

Menyoal dari segi pengeluaran model Apple berjaya mengumumkan model iPhone kesepuluh mereka iaitu iPhone X, AirPods, Apple Watch Series 3 dan ARKit.

Meskipun dikecam ramai berikutan model ‘inovasi’ yang dilancarkan, perkara ini tidak menghalang Apple untuk menjadi Syarikat Paling Inovatif Dunia bagi tahun 2018 oleh Fast Company.

Difahamkan pengeluaran Apple iPhone X dengan notch dan Apple Airpods bersama cip Apple A1 yang hebat antara yang membuatkan syarikat ini mengungguli tempat pertama.

Melihat kepada pemilihan Fast Company, agak ironi untuk melihat syarikat yang dikecam ramai disebabkan rekaannya berjaya mendapat tempat pertama. Jelas Apple masih lagi mementingkan kualiti dan features yang memenuhi kehendak majoriti pengguna ketika ini.

Buat anda yang berminat untuk mendapatkan Apple iPhone X, mungkin ini masa terbaik dimana anda boleh dapatkannya dengan harga RM4,299. Klik di sini untuk mendapatkannya dengan harga diskaun mencecah seribu ringgit.


12 Lokasi Makanan Sedap Di Batu Pahat, Johor. Boleh Buat Anda Terliur

Nota Editor: 12 lokasi makanan sedap di Batu Pahat ini telah dikongsikan oleh Amalina Is di Facebook group. Kami kongsikan semula di sini dengan izin daripada penulis. Semoga ia boleh dijadikan rujukan buat anda yang sukakan food hunting.

Kalau tanya pasal Batu Pahat, serius tak tahu nak suggest tempat menarik untuk dilawati selain shopping kat Air Hitam tu dan Pantai Minyak Beku. Terbaru, Taman Botani Sri Medan yang baru je dirasmikan hari ni. So belum berpeluang nak explain apa yang best kat sana.

Tapi, kalau orang tanya pasal jjcm kat Batu Pahat ni, serius 2 hari 1 malam tak cukup nak cover semua. Dari asam pedas, sampai goreng pisang. Ada je port yang best ikut selera masing-masing. So, kat bawah ni ada disertakan beberapa port makanan terbaik sekitar Batu Pahat. Maaf, gambar nasi beriani takde. Selalu tak ingat nak ambil gambar. Hehe.

Roti canai memang makanan biasa, tapi tekstur roti pakcik ni memang lembut rasa macam terbang ke langit ke tujuh. Haha! Lokasi terkini kat corner lot, sederet 7Eleven kat Taman Perdana tu. Rasanya cuma bukak hujung minggu sahaja.

Asam Pedas Mak Limah, sederet KFC bandar. Dibuka pagi. Selalu kitorang makan sarapan kat sini pukul 10 pagi. Jimat tak payah lunch lepas tu. Kombo biasa rutin: asam pedas ikan merah, telur dadar, kobis goreng. Memang terbaikkk!

3. Nasi Lemak tepi Parit Dobi, Taman Sri Kenangan

Benda yang paling awesome selain sambal yang sedap adalah ikan masin cinonet tu! Actually tak tahu nama kedai tu, tapi kitorang panggil nasi lemak parit sebab lokasinya tepi parit.

5. Magnum Ice Cream, Weis Cafe Taman Flora

Magnum Ice Cream, Weis Cafe Taman Flora. Area Square One sana tu. Cafe hipster yang baru bukak rasanya. Ada lagi beberapa cafe hipster area ni. Belum sempat nak try.

Nasi Lemak Che Chom yang viral haritu. Beratur panjang gila. Kalau tengah kebulur mohon jangan datang. Mau lebih sejam beratur sini. Yang menarik pasal nasi lemak ni selain sotong saiz king tu, adalah epal hijau sebagai pengganti timun.

Yong Tau Fu, Tasik Y. Chinese style sebab ada sup dan dimakan dengan sos. Kalau tempat lain makan dengan kuah coklat dan kacang hancur tapi takde kuah. Memang wajib try kalau datang Batu Pahat.

No 1 favorite mee racun in BP. Dibuka daripada petang sampai malam. Stok selalu limited. Kalau dah habis awal, diorang tutup kedai awal.

8. Nasi Lemak Mak Yah, Lowpiak/ Taman Nira.

Nasi lemak ni memang terbaik. Lagi mantap kalau korang order sekali dengan sup tauhu. Memang cap jempol!

Cendol ni dulu RM1.00. Sekarang RM1.20. Tapi memang sedap. Style makan macam touch n go. Order, makan, bangun bagi orang lain duduk pulak. Bukan tempat melepak sebab ada cendol sahaja.

Dari tol Yong Peng, belok kiri. Kedai terletak betul-betul tepi jalan sebelah kanan selepas traffic light masjid biru.

Bukak petang sampai malam. Udang memang fresh dan manis! Sebelum buang kepala, sila sedut air udang yang manis tu!

12. Tempe Tauhu Goreng, Dewan Jubli Intan

Dibuka hanya pada hari bekerja sahaja. Pukul 6.30petang ke atas. Selalu missed tempat ni sebab Sabtu die tak bukak. Makanan goreng pun sedap kat sini!

LIKE dan FOLLOW Vocket di Facebook serta Instagram


Apple Tambah Lebih Banyak Emoji Baharu Sempena Hari Emoji Sedunia

Bersempena Hari Emoji Sedunia yang jatuh pada hari ini, Apple mengumumkan penambahan lebih 70 emoji baharu yang bakal digunakan oleh pengguna peranti Apple antaranya emoji kanggaru, burung kakak tua dan udang karang.

Sebelumnya, Apple telah melancarkan beberapa penambahan emoji baharu seperti orang berambut merah, beruban dan botak pada kemaskini Unicode 11.0. Penambahan kali ini dikhabarkan juga terdapat emoji dengan ekspresi berpesta, emoji kesejukan dan emoji kepanasan.

Pertambahan emoji ini dikatakan bakal disertakan dalam kemaskini iOS 12 yang bakal bermula menjelang musim luruh ini iaitu kira-kira pada bulan September nanti. Makin rancaklah perbualan antara pengguna-pengguna peranti Apple selepas ini.


Apple Tawarkan 10% Bonus Apabila Anda Tambah Wang Ke Dalam Akaun

Mac ini, Apple akan memberikan ganjaran berupa tambahan 10% untuk tambah nilai dari kad kredit atau debit ke dalam akaun Apple ID. Ganjaran ini hanya boleh ditebus sekali kepada setiap pengguna sehingga 14 Mac sahaja.

Caranya mudah sahaja, pengguna hanya perlu pergi ke laman ‘setting’, kemudian pilih ‘iTunes & AppStore’, pilih ‘Apple ID’ dan tekan ‘Funds to Apple ID’. Pengguna desktop pula boleh menambah nilai ke akaun melalui pilihan ‘Apple ID Account’ di ruangan ‘View My Account’.

Walaubagaimana pun, setakat ini tawaran bonus 10% ini dikhabarkan hanya untuk pengguna Apple di Amerika Syarikat sahaja, manakala 15% untuk pengguna Apple di Jerman dan pengguna Apple di United Kingdom, Australia dan Kanada tidak menerima sebarang notifikasi mengenai tawaran ini.


Apple Tawarkan Kemaskini Terbaru Buat iPod Touch Dengan Cip A10 Fusion

Setelah hampir empat tahun tanpa sebarang kemaskini hardware bagi Apple iPod Touch, Appa pada hari ini telah menawarkan kemaskini terbaru dengan memperkenalkan cip pemprosesan Apple A10 Fusion pada model iPod Touch. Kemaskini ini secara tidak langsung mengesahkan generasi ketujuh model ini.

Dari segi spesifikasi, model ini masih lagi mengekalkan skrin 4-inci retina dan hadir dengan saiz storan yang lebih tinggi iaitu 32GB, 128GB dan 256GB. Model ini disasarkan buat mereka yang mahu menggunakan akses kepada Apple Arcade dan Apple Music.

Untuk pengetahuan, cip pemprosesan Apple A10 Fusion ini merupakan cip yang digunakan pada iPhone 7 walaubagaimanapun ianya tidak menyokong Face ID dan Touch ID. Penyertaan cip pemprosesan ini pada Apple iPod Touch membolehkan model ini menjalankan sejumlah besar aplikasi dan game tanpa sebarang masalah.

Apple iPod Touch generasi terbaru ini mula ditawarkan pada harga RM899 bagi model 32GB manakala model dengan saiz storan 256GB hadir dengan tanda harga RM1,799. Para pengguna turut berpeluang memilih iPod Touch melalui enam pilihan warna yang tersedia.


Apple Tawarkan RM6.22 Juta Buat Individu Yang Mampu Menggodam iPhone

Hampir setiap tahun, pasti ada sahaja program yang dianjurkan Apple dalam usaha untuk menawarkan sekuriti yang hebat buat pengguna iPhone. Pada kali ini, perkara yang sama telah dilakukan Apple dengan menawarkan hadiah sebesar $1.5 juta (~RM6.22 juta) buat individu yang mampu menggodam iPhone.

Untuk pengetahuan, hadiah yang ditawarkan pada tahun ini dinaikkan lagi selepas Apple berjaya menawarkan $1 juta (~RM4.14 juta) pada tahun lalu. Penawaran hadiah yang tinggi ini secara tidak langsung menunjukkan keyakinan Apple mengenai sekuritinya.

Lebih hebat, program yang diperkenalkan Apple ini tidak hanya tertakluk pada iOS malah turut ditawarkan pada iPad OS, macOS, tvOS dan watchOS.

Sekiranya anda sendiri atau mengenali individu yang hebat dalam aktiviti melibatkan hacking, inilah masanya untuk rebutkan peluang untuk membolot hadiah bernilai jutaan Ringgit ini.

Apple difahamkan baru saja mengetahui aktiviti haram yang dilakukan pekerja Foxconn. Turut dikongsikan, data pengguna Facebook sekali lagi bocor melibatkan 267 juta nombor telefon pengguna.

Pekerja Kilang Foxconn Sahkan Projek Pembuatan iPhone ‘Klon’ Bernilai RM173.4 Juta

Data Facebook ‘Bocor’ Lagi, Lebih 267 Juta Nombor Telefon Pengguna Tersebar


Apple Tidak Akan Menerima Spotify Versi Terbaru Untuk Memberi Laluan Kepada Apple Music

Pelbagai usaha yang dilakukan Apple untuk meningkatkan pengguna Apple Music dan nampaknya masih gagal. Malah, pengguna Apple sendiri lebih gemar menggunakan aplikasi Spotify berbanding Apple Music.

Dikatakan harga langganan Apple Music iaitu $13 USD setiap bulan adalah sebab mengapa pengguna lebih berminat menggunakan Spotify dimana harga langganannya cuma $10 USD setiap bulan. Spotify juga hadir dengan promosi yang lebih berbaloi apabila menawarkan tawaran $0.99 USD buat 3 bulan terawal.

Mungkin Apple sudah tidak tahan agaknya dengan taktik promosi Spotify sehinggakan Apple bertindak untuk tidak lagi menerima update terbaru daripada Spotify. Bukan itu sahaja, Spotify juga dilarang untuk mempromosi sebarang langganan kepada pengguna Apple serta diugut bakal dibuang aplikasi tersebut menerusi Apple Store jika melanggar polisi ini. Tak sangka betul Apple memang betul-betul emosi dan bertindak ‘anticompetitive’ menerusi masalah ini.

Dalam pada itu, Apple kemungkinan bakal bekerjasama dengan Tidal yang juga merupakan aplikasi penstriman muzik kepunyaan Jay Z.


Apple Tidak Akan Menggantikan Papan Kekunci Untuk MacBook Pro Model Lama

Jika anda masih ingat isu mengenai papan kekunci “Butterfly” pada MacBook Pro yang beberapa bulan lepas, pastinya anda tahu bahawa masalah yang dihadapi pengguna yang mengatakan papan kekunci tidak dapat berfungsi dengan baik.

Pelancaran MacBook Pro Touch Bar 2018 baru-baru ini dengan ciri yang lebih senyap dan nipis. Papan kekunci pada MacBook terbaharu ini juga diperkatakan lebih kemas pada bahagian getah di bawah kekunci untuk mengelakkan debu masuk.

Pelancaran ini turut disertakan dengan pengumuman mengenai penggantian papan kekunci “Butterfly”. Menurut MacRumors, papan kekunci pada MacBook generasi pertama dan kedua tidak akan dapat digantikan dengan papan kekunci MacBook keluaran 2018.

Hal ini disebabkan oleh papan kekunci yang bersambung pada top case yang bersambungan terus dengan bateri berlainan dengan papan kekunci pada MacBook yang terbaharu ini.


Apple Tonjolkan Proses Pembuatan Apple Watch

Dengan tarikh perlancaran 24 April semakin dekat, Apple telah mengeluarkan satu siri video yang memaparkan proses pembuatan Apple Watch. Jam itu tersedia dalam 3 jenis material iaitu aluminium, stainless steel dan emas 18-karat. Dan dijual pada harga bermula $349 sehingga setinggi $10,000 USD untuk model high end. Video video ini memberi fokus kepada proses penghasilan melalui tiga bahan ini yang sangat cermat dan teliti untuk memastikan kualiti dan ketahanan yang tinggi. Tonton video video di bawah dan bersiap sedia untuk pre-order Apple Watch yang akan dibuka pada 10 April nanti.

LIKE dan FOLLOW Vocket di Facebook serta Instagram


Apple Sedang Mengusahakan iPhone Dengan Skrin Lengkung Dan ‘Touchless Gesture’

Sekiranya anda mengikuti perkembangan syarikat Apple, pastinya anda cukup kenal dengan jenama ini dimana Apple tidak berlumba-lumba untuk menjadi yang pertama di dalam setiap teknologi yang diperkenalkan.

Terbaru, Apple dikatakan sedang mengusahakan untuk teknologi berdasarkan skrin lengkung dan ‘touchless gesture’. Melalui teknologi terbaru ini, para pengguna mungkin berpeluang untuk swipe atau memberi arahan tanpa perlu menekan iPhone.

Difahamkan idea disebalik langkah terbaru Apple dibuat setelah rekabentuk iPhone X seringkali menjadi rujukan sekaligus membuatkan Apple berminat untuk beralih kepada rebabentuk yang lebih fresh.

Dalam pada itu, sempena pengeluaran pada tahun ini, Apple dijangkakan bakal mengeluarkan tiga model pada tahun ini. Dikatakan dua model bakal menyerupai iPhone X dimana salah satu daripadanya hadir dalam versi ‘Plus’.

Apple juga bakal turut mengeluarkan iPhone menggunakan skrin LCD. Katanya keluaran pada kali ini lebih ‘mampu milik’. Adakah pengeluaran pada tahun ini bakal membuatkan anda upgrade iPhone sedia ada?


Apple Tunjuk Cara Rakam Video Secara ‘Pro’ Dengan iPhone X

Untuk jurugambar profesional, apa yang diajar oleh Apple ini sebenarnya perkara basic yang semua jurugambar sudah tahu. Tetapi untuk edisi terbaru ‘How To Shoot’, Apple mahu semua pengguna iPhone X menggunakan kamera mereka secara potensi penuh.

4 video diperkenalkan untuk anda mencuba 4 fungsi kamera iPhone X; Pano, Burst Mode, Slow Mo dan Backlight. Bersempena Piala Dunia, tema untuk merakam video ini semestinya untuk merakam aksi bola sepak.

Untuk anda menghasilkan sebuah video pendek atau gambar yang berkualiti, cukup sekadar anda ada iPhone X. Semoga selepas menonton video-video ini, skill anda merakam video akan menjadi lebih hebat. Selamat mencuba!


Apple Tunjukkan ‘Kehebatan’ FaceID Pada iPhone X

Menyebut tentang Apple, syarikat ini sentiasa komited dalam memaparkan iklan yang cool buat para pengguna. Baik dari segi iklan model keluarannya mahupun teknologi yang ditawarkan. Pada kali ini, Apple telah memilih untuk merakam iklan mereka di sebuah sekolah untuk memaparkan teknologi FaceID. Tonton iklan untuk melihat gaya cool Apple menunjukkan cara-cara unlock iPhone X.


12 Lokasi Menarik Di Luar Seoul Yang Mesti Anda Kunjungi Jika Ke Korea Selatan

Bandar Seoul meliputi hanya 0.6 peratus daripada keluasan tanah Korea Selatan, adalah rugi sekiranya kita menyempitkan rancangan pelancongan kita hanya tertumpu di bandar Seoul sahaja.

Mari kita lihat tempat-tempat menarik dari 99.4 peratus tanah Korea selain Seoul yang berbaloi untuk di masukkan dalam bucket list pelancongan anda.

Letusan Hydrovolcanic telah membentuk kawah gunung berapi yang cantik ini 5000 tahun yang lalu di Pulau Jeju. Ia merupakan salah satu tapak warisan dunia UNESCO, puncak ini terkenal dengan banyak perkara termasuk pelbagai spesies tumbuhan yang jarang ditemui dan pemandangan indah matahari terbit di atasnya.

Pendakian ke sebelah barat laut rabung puncak ini kepada puncak tertinggi setinggi 180 meter, mengambil masa 30 minit.

Alamat: Seongsan-ri, Seongsan-eup, Seogwipo, Jeju Special Self-Governing Province (제주특별자치도 서귀포시 성산읍 성산리 1번지)

Darangee Village, kampung kecil yang terpelihara di kawasan paling selatan barat Namhae-gun.

Ia menampilkan pemandangan yang luar biasa dengan ladang pertanian kecil yang tidak terkira banyaknya (lebih 100 tingkat) di lereng gunung yang curam menghadap laut.

Alamat: Honghyeon-ri, Nam-myeon, Namhae-gun, Gyeongsangnam-do (경남 남해군 남면 홍현리)

Stesen kereta api ini saban tahun pasti penuh dengan pelancong dan jurugambar amatur setiap musim bunga.

Bunga Sakura berguguran seperti hujan di landasan kereta api ini ketika puncak musim bunga. Sekali-sekala suasana akan diserikan lagi dengan kehadiran kereta api yang melintasi stesen ini.

Ia merupakan lokasi yang sangat sesuai untuk sesi pergambaran sebagai kenang-kenangan. Walaubagaimanapun, tempat ini kurang popular di kalangan pelancong Malaysia. kerana pelancong Malaysia banyak tertumpu di Seoul sahaja.

Jadi lepas ni bolehlah rancang untuk ke sini ya!

Alamat: Gyeongwha-dong, Jinhae-gu, Gyeongsangnam-do (경남 창원시 진해 구 경화동)

Pada keluasan 2314 kilometer persegi, Upo Marsh adalah tanah lembap pedalaman terbesar di Korea dengan keluasan 3 kali saiz taman Yeouido.

Terbentuk lebih 140 juta tahun lalu, paya ini adalah habitat kepada 1,500 tumbuh-tumbuhan dan haiwan dan juga habitat kepada beberapa spesies haiwan terancam.

Pelawat boleh basikal atau berjalan di sekitar paya semula jadi yang indah ini, sambal melihat burung-burung bermigrasi yang selalunya terbang rendah di kawasan paya ini.

Alamat: Daedae-ri, Yueo-myeon, Changnyeong-gun, Gyeongsangnam-do (경남 창녕군 유어면 대대리)

Jeungdo merupakan pulau harta karun (artifak dari Dinasti Song telah ditemui di laut pulau ini) yang terkenal dengan air laut yang jelas, pantai lembut, dan ladang-ladang garam yang besar dan sangat unik.

Alamat: Jeungdo-myeon, Sinan-gun, Jeollanam-do (전남 신안군 증도면)

Baca: 5 Tip Travel Cara Bajet ‘All In’ Bawah RM1000 Selama 5 Hari Di Seoul, Korea

6. Gongryong Ridge, Seorak Mountain (설악산 신선대 공룡 능선)

Pemandangan dari atas Gunung Seorak sangat memukau mata kita. Namun begitu anda perlu mempunyai stamina yang tinggi untuk mendaki sehingga ke puncak dengan ketinggian kira-kira 1200 meter di atas paras laut.

Goryeong Ridge mempunyai bentuk seperti tulang belakang dinosaur ( “Dinosaur Ridge”), rabung berbatu ini menawarkan pemandangan seolah-olah di dalam alam fantasi.

Jika anda sukakan sukan lasak, anda boleh cuba rancang aktiviti hiking di sini. Anda pasti tidak akan menyesalinya!

Alamat: Goseong-gun / Yangyang-gun / Inje-gun, Sokcho-si, Gangwon-do (강원도 속초시 고성군, 양양군, 인제군)

7. Uleung Island Seaside Road (울릉도 해안도 로)

Uleung Island, juga digelar sebagai “Mysterious Island”, adalah sebuah tempat percutian hujung minggu popular untuk penduduk Seoul. Kawasan ini dipenuhi dengan pembentukan batu unik, air terjun dan tebing tinggi yang menjadi halwa mata menghiasi perjalanan di pesisir pantai.

Sesiapa merancang untuk berjalan kaki atau berbasikal di sekitar Uleung Island perlu memastikan mereka meluangkan masa yang secukupnya, kerana mereka tidak dapat tidak akan berhenti banyak kali untuk mengagumi pemandangan yang sangat menakjubkan di sini.

Uleung-eup, Uleung-gun, Gyeongsangbuk-do (경북 울릉군 울릉읍)

8. Chunwang Peak, Jiri Mountain (지리산 천왕봉)

Pada ketinggian 1915 meter, Chunwang Peak pada Gunung Jiri adalah puncak kedua tertinggi di Korea Selatan. Taman negara gunung Jiri terbentang merentasi lima buah bandar dan tiga wilayah, dan ia menjadi habitat kepada flora dan fauna yang sangat mempersonakan.

Banyak laluan untuk ke Chunwang Peak bagi melihat matahari terbit, ada yang datang semata-mata untuk menikmati pemandangan dari atas, dan ada juga yang datang suka-suka untuk bernafas dalam udara segar gunung yang bersih dan minum air sungai yang menyegarkan di Chunwang Spring, yang terletak hanya 300 meter di bawah Chunwang Peak.

Alamat: Samjang-myeon / Sicheon-myeon, Sancheong-gun, Gyeongsangnam-do (경남 산청군 시천면, 삼장면)

Belukar buluh padat ini terletak di Damyang, satu lagi “bandar perlahan” yang mengalu-alukan semua yang bosan dengan kehidupan bandar yang sibuk. Lapan denai hutan di sekitar belukar menawarkan lapan tema yang berbeza untuk pengunjung yang datang ke sini.

Jika anda melihat dengan teliti di antara pokok-pokok buluh, anda boleh melihat pucuk teh hijau yang tumbuh dari embun yang menitis daripada daun buluh, yang dikenali sebagai teh Jukro.

Balai cerap Juknokwon di tengah-tengah belukar ini kebiasaannya akan menjadi tuan rumah acara merasa teh Jukro secara berkala. Kalau ada rezeki bolehlah turut serta dalam acara merasa teh Jukro ini.

Alamat: Hyanggyo-ri, Damyang-eup, Damyang-gun, Jeollanam-do (전남 담양군 담양읍 향교리)

Kira-kira 40 peratus daripada teh Korea dihasilkan dalam Ladang Teh Boseong. Ladang Teh ini juga sangat popular sebagai tempat pergambaran drama- drama dan filem Korea.

Kepakaran berkaitan teh hijau merupakan keistimewaan tempat ini, tetapi pemandangan indah ladang teh ini adalah sebab sebenar begitu ramai pengunjung singgah di sini tanpa henti.

Satu festival teh hijau akan diadakan setiap Mei manakala pada musim sejuk, ladang ini akan dihiasi dengan mentol lampu kecil.

Alamat: Bongsan-ri, Boseong-eup, Boseong-gun, Jeollanam-do (전라남도 보성군 보성읍 봉산리)

Tempat ini merupakan satu perkampungan kecil di kaki Gunung Jiri. Kampung ini mempunyai pemandangan yang unik sawah padi berteres. Pada musim bunga, air di sawah mencerminkan langit, manakala pada musim luruh, sawah bersinar dengan bijirin hijau-kuning keemasan.

Alamat: Macheon-myeon, Hamyang-gun, Gyeongsangnam-do (경남 함양군 마천면)

12. Royal Azalea Festival, Hwangmae Mountain (황매산 철쭉 축제)

Pada ketinggian 1108 meter, Hwangmae Mountain adalah puncak tertinggi di banjaran gunung Sobaek. Puncak ini akan dilitupi oleh bunga royal azalea setiap musim bunga. Festival bunga Azalea ini akan berlangsung dari awal Mei selama dua minggu.

Penganjur mengesyorkan kita untuk datang pada waktu subuh bagi mendapatkan gambar permandangan terbaik di sini.

Alamat: Mountain, Beoppyeong-ri, Chahwang-myeon, Sancheong-gun, Gyeongsangnam-do (경남 산청군 차황면 법평리 산 1 번지)

Baca lagi: Ini Caranya Saya Dapatkan ‘Tour Guide’ Percuma Semasa Travel Di Seoul, Korea


Apple TV+ Tawarkan Perkhidmatan Langganan Penstriman

Apple telah memperkenalkan perkhidmatan langganan Apple News terbaru iaitu perkhidmatan langganan video yang dikenali sebagai Apple TV+ dan platform permainan dalam talian yang digelar Apple Arcade.

Perkhidmatan langganan streaming video daripada Apple ini akan menampilkan ciri-ciri baru dari program daripada artis-artis terkenal dunia termasuklah Oprah Winfrey, Steven Spielberg, Jennifer Aniston, Reese Witherspoon, Octavia Spencer, JJ Abrams, Jason Momoa, M. Night Shyamalan, Jon M. Chu dan banyak lagi.

Bermula Mei ini, kesemua pengguna baru aplikasi Apple TV ini boleh melanggan pelbagai saluran. Harga dan ketersediaan untuk perkhidmatan langganan TV+ Apple ini akan diumumkan kelak manakala aplikasi TV baharu pula akan tersedia pada bulan Mei ini sebagai kemas kini percuma. Untuk pengetahuan, aplikasi Apple TV+ ini sudah mula tersedia pada TV terbaru Samsung, LG, Roku, Sony dan VIZIO dan pada platform Amazon Fire.


Apple Umum Pemenang Pertandingan Shot On iPhone

Apple kembali mengadakan pertandingan Shot On iPhone dengan penyertaan terbuka kepada pengguna iPhone seluruh dunia. Sesuai dengan perjanjian yang tertakluk dalam terma, sepuluh pemenang gambar terbaik akan menerima bayaran penggunaan imej oleh Apple dan kesemua gambar akan digunakan di papan iklan, laman rasmi Apple serta hiasan dalaman Apple Store seluruh dunia.

Semalam Apple secara rasmi telah mengumumkan pemenang melalui platform media sosial seperti di Instagram. Tempat pertama dimenangi oleh Nikita Yarosh yang menunjukkan keretakan di atas padang berwarna oren. Semenjak nama pemenang diumumkan, ruang komen beliau dipenuhi dengan ucapan tahniah daripada orang ramai yang turut berkongsi kegembiraan.

Rupture . . #theshapesseries + #ShotoniPhone

A post shared by  Nikita Yarosh (@yarosh.nikita_) on Jul 14, 2018 at 7:39am PDT

Tempat kedua dimenangi oleh Alex Jiang dari Hong Kong yang menunjukkan padang bola keranjang yang berlatarbelakangkan sebuah bangunan berwarna-warni. Beliau mengambil gambar tersebut menggunakan iPhone XS Max.

So honored to have been chosen as one of the winners of @Apple #ShotoniPhone Community Challenge. And congrats to all other winners! I took this photo with #iPhone Xs Max in #HongKong. Color and brightness edited in iOS Photos App; perspective correction in #Snapseed. #urban #travel #travelphotography #architecture #architecturephotography #traveling #travelblogger #bd #china #cityscape #cityscene #bestplacestogo #bestdestinations #master_shots #exklusive_shot #photowall #mytravelgram #igmasters #thebesteditor #jaw_dropping_shots #world_shotz #igs_photos #global_hotshotz

A post shared by  Alex Jiang (@justphotons) on Feb 26, 2019 at 4:07pm PST

Senarai penuh pemenang boleh didapati di Instagram rasmi Apple.

Showcase: Best of Presenting the 10 winners from the Shot on iPhone Community Challenge. Click the Newsroom link in our bio to learn how their photos will live beyond Instagram. #ShotoniPhone by… – 1. Nikita Y. @yarosh.nikita_ – 2. Alex J. @justphotons – 3. Andrew G. @andrewgriswold – 4. Darren S. @darrensohphoto – 5. LieAdi D. @adidarmawan – 6. Liz S. @liz.scarrott – 7. Bernard A. @bernardantolin – 8. Robert G. @yungbrioche – 9. Blake M. @blakemarvin – 10. Dina A. @dinalf

A post shared by  apple (@apple) on Feb 26, 2019 at 6:25am PST


Apple Umumkan Barisan Model Terbaharu Apple Watch Dan iPad

Sudah menjadi kebiasaan setiap tahun dimana Apple bakal melancarkan model terbaru mereka termasuk iPhone pada bulan September. Pada tahun ini dengan kehadiran wabak COVID-19, Apple nampaknya tampil dengan pelancaran dalam talian menerusi dua acara berbeza.

Bersempena dengan Apple Event yang berlangsung pada hari ini, Apple telah melancarkan model terbaru Apple Watch dan iPad. Pengumuman awal Tim Cook pada awal acara ini sekaligus mengesahkan siri terbaru iPhone bakal dilancarkan pada acara yang lain.

Apple Watch pada tahun ini tampil dengan model serta teknologi baharu menerusi model Apple Watch Series 6. Model ini dikuasakan oleh processor Apple S6 menawarkan kepantasan 20% lebih baik berbanding model sebelum ini.

Pada kali ini, Apple menawarkan fungsi VO2 Max dan Blood Oxygen dimana para pengguna berpeluang memantau keadaan kesihatan mereka. Selain itu, model terbaharu ini turut menyokong sukan surfing.

Apa yang lebih menarik, Apple Watch buat pertama kalinya tampil dengan (PRODUCT)RED yang hadir dengan tali jam berwarna merah. Apple juga turut menperkenalkan Solo Loop iaitu tali jam seakan gelang getah yang hadir dengan beberapa saiz berbeza. Apple Watch Series 6 sedia ditawarkan dengan harga RM1,749.

Selain Apple Watch Series 6, jenama ini turut memperkenalkan Apple Watch SE yang hadir dengan processor Apple S5. Model ini hadir dengan rekaan yang sama seperti Apple Watch Series 4 dan 5 serta hadir dengan harga yang lebih rendah iaitu RM1,199.

Buat anda yang mahukan mendapatkan Apple Watch tanpa mahu berbelanja besar, Apple Watch Series 3 masih lagi sedia untuk didapatkan dengan harga bermula daripada RM849.

Selain kemunculan model terbaharu Apple Watch, Apple turut mengumumkan siri terbaru buat Apple iPad. Pengumuman dimulakan dengan Apple iPad generasi kelapan yang hadir dengan processor Apple A12 yang mampu menawarkan kepantasan 40% lebih baik berbanding model sebelum ini.

Dari segi rekaan, model ini masih lagi mengekalkan model yang sama dengan pengekalan bezel beserta TouchID. Apple iPad generasi kelapan sedia ditawarkan dengan harga bermula daripada $329 (~RM1,449).

Sebuah berita yang membuat para peminat Apple teruja sudah pastinya kehadiran Apple iPad Air dengan saiz skrin 10.9-inci yang hadir dengan perubahan yang besar. Model ini dikuasakan oleh Apple A14 menawarkan 40% kepantasan berbanding model sebelum ini.

Dari segi rekaan, model ini masih lagi hadir dengan teknologi TouchID namun diletakkan pada power button yang secara tidak langsung membolehkan Apple menghasilkan Apple iPad Air dengan bezel yang lebih nipis. Selain itu, sebanyak lima warna ditawarkan buat iPad Air beserta storan yang berbeza.

Apple iPad Air bakal ditawarkan dengan harga RM2599 bermula bulan hadapan. Berdasarkan kemas kini besar-besaran yang dibuat beserta sokongan aksesori yang ditawarkan, Apple iPad Air dilihat sebagai produk yang bakal menjadi rebutan ramai.

Tim Cook turut mengumumkan tarikh pelancaran iOS 14, iPadOS 14, WatchOS 7 dan TVOS 14. Para pengguna yang menggunakan produk Apple dengan sokongan OS terbaharu sedia untuk mengemas kini bermula esok.

Sama-sama kita nantikan pelancaran siri Apple iPhone 12 yang dijangka bakal dilancarkan seawal bulan hadapan. Klik pautan di bawah untuk mengetahui lebih lanjut mengenai ura-ura iPhone 12.

Rekaan Apple iPhone 12 Sekali Lagi Tertiris

6 Perkara Anda Wajib Semak Sebelum Membeli Apple iPhone


Apple Umumkan iMac Pro Sebagai Mac Tercanggih Pernah Dihasilkan

Apple Worldwide Developers Conference 2017 yang berlangsung pagi tadi memperlihatkan Apple mengumumkan Apple iMac Pro. Sebuah iMac yang diberikan spesifikasi tercanggih sekaligus menjadikan Mac terhebat pernah dihasilkan Apple.

Pelancaran iMac Pro ini memberi nafas lega buat ‘power user’ Apple setelah Apple tidak membuat kemaskini terbaru pada Mac Pro akhir-akhir ini.

‘Power user’ yang saya maksudkan merujuk kepada user yang mahukan spesifikasi terbaik serta kelancaran dan kepantasan dalam rendering video berkualiti tinggi. Tidak dilupakan juga buat user yang sering membuat kerja yang memerlukan kuasa pemprosesan yang tinggi.

Dari segi rekabentuk, Apple masih lagi mengekalkan rekabentuk yang sama seperti iMac sebelum ini. Namun satu perbezaan ketara yang diperlihatkan pada iMac Pro adalah warna space grey yang pada saya tampak lebih moden dan elegen.

Inisiatif Apple untuk mengekalkan rekabentuk iMac yang sama tampak masih releven memandangkan ianya masih terlihat slim dan mampu untuk menyertakan komponen yang canggih.

Tidak hanya, iMac yang diberi kemasan warna space grey, malah Apple turut memperkenalkan Apple Magic Keyboard yang didatangkan bersama numpad serta Apple Magic Mouse dengan warna warna hitam.

Malangnya, pengguna Apple cuma boleh mendapatkan 2 device ini dengan cara mendapatkan iMac Pro sahaja memandangkan ianya tidak dijual secara berasingan.

Berbincang mengenai spesifikasi, boleh saya katakan Apple nampaknya sangat serius dan komited untuk memberikan yang terbaik menerusi model terbaru mereka.

iMac Pro dilengkapi dengan processor Intel Xeon 18-core CPU membolehkan kerja hyper-treading iMac Pro dapat dijalankan dengan lancar. Dari segi grafik, Apple memilih untuk menggunakan AMD Vega dan dikhabarkan grafik terbaru AMD ini mampu menyokong sehingga 16GB VRAM.

Untuk ‘power user’ yang mahukan kepantasan, iMac Pro turut menyokong sehingga 128 GB RAM dan 4 TB SSD. Boleh dikatakan, kali ini pengumuman Apple mengenai iMac Pro pada kali ini sememangnya tidak mengecewakan mana-mana pihak.

Berbincang mengenai harga spesifikasi yang canggih ditambah pula dengan jenamanya yang dikenali ramai sudah pastinya tidak dijual dengan harga mampu milik serta sesuai buat semua pengguna.

Apple iMac Pro seperti spesifikasi yang dinyatakan diatas bakal mula dijual dengan harga $4999 (~RM21320.73). Adakah berbaloi? Sekiranya produk ini digunakan untuk kerja editing dan memerlukan kuasa grafik yang tinggi ini mungkin produk yang berbaloi anda laburkan.

Spesifikasinya yang future proof setakat ini bakal membuatkan iMac Pro menjadi produk yang berspesfikasi tinggi setidaknya untuk 3 atau 4 tahun akan datang.

Dalam pada itu, sekiranya anda masih berminat dengan iMac dan tidak mahu berbelanja besar sehingga puluh ribu ringgit anda boleh dapatkan entry-level iMac yang turut mendapat kemaskini terbaru dengan harga bermula pada $1099 (~RM4687.23).

Berikut merupakan senarai produk yang diumumkan Apple beserta harganya melalui acara WWDC 2017. Produk Apple manakah yang menarik perhatian anda untuk mendapatkannya?


Apple Vision Pro Dengan Cip M2 Ultra Diumumkan Pada Harga RM16,000

Kini bukan rahsia lagi buat Apple dalam memasuki arena VR/AR menerusi pengenalan sebuah peranti baharu yang dinamakan Vision Pro. Tim Cook memperkenalkan peranti tersebut pada pagi tadi.

Dengar namanya sahaja, kita sudah mengetahui betapa premium dan canggihnya Apple Vision Pro yang bakal ditawarkan buat pengguna kali ini. Ini maklumat terperinci berkaitan Vision Pro yang bakal ditawarkan buat para peminat di luar sana.

Seperti namanya, peranti ini dikuasakan dengan cip M2 Ultra dan Apple R1 untuknya. Kedua-dua cip ini diperlukan bagi mengumpul data daripada kamera 2D, kamera inframerah, LiDAR, sensor audio, accelerometer, penjejak pergerakan mata dan kamera 3D yang digunakan.

Terdapat dua skrin dari jenis Micro OLED dengan 23 juta pixel. Bagi mereka yang memakai cermin mata pula, Apple bekerjasama dengan Zeiss untuk menawarkan kanta mata supaya pengguna rabun boleh menggunakan Vision Pro tanpa cermin mata.

Kawalan dilakukan menggunakan suara menerusi Siri ataupun gestur jari. Dalam demo yang diperlihatkan, pemakai boleh menonton kandungan Apple TV+, melakukan panggilan FaceTime dan melayari web kesemuanya dalam tiga tingkap terapung yang berbeza.

Sensor yang sama seakan Face ID ini adalah disengajakan kerana Vision Pro menggunakan sistem biometri baharu Optic ID. Optic ID mengimbas anak mata pemakai untuk menyahkunci peranti. Menurut Apple setiap anak mata adalah unik dan berbeza walaupun pada pasangan kembar.

Di bahagian luar, terdapat Digital Crown seperti yang terdapat pada Apple Watch dan satu butang untuk menangkap gambar atau video. Untuk audio pula, terdapat speaker di kiri dan kanan berhampiran telinga yang mana hadir dengan sokongan Spatial Audio.

Kesemua ini kemudiannya dikawal oleh sistem operasi baharu VisionOS. Aplikasi iOS dan iPadOS boleh digunakan terus dalam VisionOS dari hari pertama lagi.

Bercakap berkenaan antara muka, nampaknya sedikit perbezaan berbeza daripada rekaan ikon flat pada iOS. Ruang pelayaran tersebut mempunyai rekaan seperti frosted glass yang mana tampak separuh lutsinar tetapai masih dipengaruhi warna di belakangnya.

Sebaik anda memakai Vision Pro, anda akan nampak petak yang terapung di hadapan anda untuk pilih aplikasi. Menariknya, ia hadir dengan kesan bayang-bayang yang menampakkan seolah-olah petak layar tersebut benar-benar wujud.

Ciri yang unik padanya adalah EyeSight. Apabila berinteraksi dengan orang lain di sekeliling, mereka juga dapat melihat mata pemakai pada skrin luaran. Dengan ini, pengguna boleh berinteraksi dengan individu lain dengan lebih natural seperti biasa.

Paling menarik ialah apabila menyedari terdapat individu berhampiran, mereka akan dapat dilihat dalam paparan dalaman secara automatik. Pemakai Vision Pro menggunakan tombol berputar pada bahagian sisi untuk menetapkan tahap tembus.

Vision Pro boleh juga digunakan dengan sebuah papan kekunci Magic Keyboard atau ditambat terus kepada sebuah MacBook dengan hanya melihat skrin komputer riba. Kandungan MacBook ini dipaparkan dalam skrin maya gergasi yang hanya dilihat oleh pemakai Vision Pro.

Sebuah lagi ciri menakjubkan ialah Vision Pro boleh melakukan rakaman video secara 3D menerusi kamera di luar yang kemudiannya juga ditonton secara 3D dalam Vision Pro. Selain video, permainan video dan kandungan Apple TV+ dalam mod 3D juga akan ditawarkan.

Vision Pro hadir dengan harga jualan mencecah $3,499 (~RM16,016) berserta penawaran mulai awal Januari tahun 2024 kelak. Difahamkan peranti ini hanya tersedia buat pasaran Amerika Syarikat terlebih dahulu dan perlu diimport jika anda berminat.


Apple Watch 2 Nike+, Kerjasama Apple Dan Nike Yang Dinantikan

Kerjasama Apple dengan Nike sememangnya sesuatu yang dinantikan.

Inilah dua gergasi teknologi dan sukan yang brandingnya amat kuat sekali.

Nike sebelum ini telah terlebih dahulu mengorak langkah ke arah ‘fitness wearables’ dengan Nike Fuelband dan mendapat sambutan yang menggalakkan.

Namun persaingan sengit dari Fitbit, Garmin, Samsung dan juga Pebble dalam segmen ini telah membuatkan Nike ketinggalan.

Pasti ada yang tertanya-tanya apakah sebab di sebalik keputusan Nike dan Apple untuk bekerjasama menghasilkan Apple Watch 2 Nike+. Bahkan Nike telah menutup Fuelband.

Bagi saya ia merupakan keputusan yang memberi manfaat kepada kedua-dua pihak.

Apple merupakan sebuah syarikat teknologi yang telah terbukti mempunyai ekosistem yang mantap antara perantinya.

Apple juga menyedari minat kebanyakan pengguna ‘smartwatch’ atau ‘fitness band’ ke arah ‘fitness’ and ‘health’ terutamanya di kalangan runner dan juga ‘sport enthusiast’.

Apple Watch 1 telah mula mengorak langkah menggabungkan fungsi ‘smartwatch’ dengan ‘fitness band’.

Namun aplikasi ‘fitness’ yang ditawarkan oleh Watch OS mungkin agak simple bagi runner dan ‘outdoor runner’ inginkan fungsi GPS yang tidak terdapat pada Apple Watch 1 untuk mempetakan larian mereka di luar.

Nike pula jenama sukan nombor 1 di dunia.

Dari segi rekaan dan teknologi untuk pakaian dan peralatan sukan, Nike mempunyai ‘strong presence’.

Nike juga sedar, teknologi kini memainkan peranan amat besar dalam sukan.

Kehadiran Apple kini dalam segmen ‘smartwatch’ merupakan peluang bagi kedua-dua gergasi ini bergabung dengan kekuatan masing-masing.

Masih terlalu awal untuk meraikan Apple Watch 2 Nike+ ini akan berjaya namun ianya telah menampakkan kerjasama yang baik dari pihak Apple dan juga Nike.

Selain fungsi yang sama dengan Apple Watch 2 yang lain seperti GPS, waterproof 50 meter dan pixel yang lebih tinggi, direkakan band khas yang menarik khusus untuk runner dan ‘sport ethusiast’.

Rekaan band yang berlubang itu bertujuan untuk memberikan ruang untuk pergelangan tangan bernafas berbanding sport band sebelum ini.

Juga terdapat beberapa fungsi direka khas pada Apple Watch 2 Nike+ untuk memudahkan runners memulakan larian dan melihat progress mereka.

Apple Watch 2 Nike+ menfokuskan kepada anda dan juga hidup anda.

Teman yang tepat untuk berlari kerana ianya mudah, menarik dan senang digunakan dan memberikan pengalaman berlari yang terbaik di luar sana menurut Nike.

Apple Watch 2 Nike+ bakal dijual pada harga RM1649 untuk 38mm, sama dengan harga Apple Watch 2 Oktober nanti.

Dari Apple Watch Nike+ ‘Are we running today?’


Apple Watch Berjaya Dijual Lebih Banyak Berbanding Rolex

Sebuah lagi kejayaan buat Apple setelah Apple Watch yang pada mulanya disangkakan bakal menjadi produk yang suram daripada Apple kini berjaya menjadi produk kedua terlaris dibelakang iPhone.

Berdasarkan laporan daripada BusinessInsider, Apple Watch berjaya mencatat jualan sebanyak 8 juta unit sepanjang Q4 2017. Rekod terbaru yang berjaya dicapai Apple ini sekaligus memboleh Apple Watch menjadi antara jam terlaris menandingi Rolex, Swatch dan beberapa lagi jenama tangan mewah yang lain.

Difahamkan inovasi yang dibawakan pada Apple Watch setiap tahun antara yang membuatkan orang ramai beralih kepada model ini.

Kolaborasi bersama beberapa jenama seperti Nike antara yang membuatkan Apple Watch sebagai jam tangan yang versatil. Pengguna bukan sahaja mampu memadankan Apple Watch untuk tampil mewah malah sesuai digunakan untuk bersukan.

Melihat kepada sambutan hangat penjualan Apple Watch sebanyak 8 juta unit, mungkin harga bukan lagi isu besar buat pengguna apabila mendapatkan Apple Watch. Buat anda yang berminat untuk menjadi sebahagian daripada pengguna Apple Watch Series 3, anda boleh klik di sini untuk mendapatkannya.


Apple Watch Generasi Terbaru Bakal Hadir Dengan Sokongan Selular

Apple Watch generasi pertama baru sahaja diumumkan pada tahun lepas. Pelbagai komen diterima daripada Apple mengenai Apple Watch dan salah satu topik hangat dibincangkan adalah mengenai harga Apple Watch yang agak mahal.

Walaubagaimanapun isu harga bukanlah masalah yang besar buat Apple memandangkan hasil penjualan Apple Watch pada tahun lepas dianggarkan 2 kali ganda berbanding iPhone. Mungkin disebabkan pengaruh artis membuatkan Apple Watch kelihatan cool dan premium membuatkan pengguna ingin mendapatkannya.

Pada tahun ini, Apple Watch generasi kedua bakal diumumkan dan dikatakan bakal disertai dengan sokongan data selular. Sokongan ini bakal membolehkan pengguna mendapat notifikasi terus kepada Apple Watch tanpa perlu memandankan dengan iPhone mereka.

Saya berharap dengan sokongan data selular ini tidak akan menggugat jangka hayat bateri Apple Watch dimana memerlukan pengguna perlu mengecas jam tangan pintar mereka setiap hari.

Apple dijangka bakal mengumumkan Apple Watch ini pada acara WWDC 2016 yang bakal diadakan pada 13 hingga 17 Jun 2016 ini.


Apple Watch – Jam Tangan Alaf Baru Yang Membuat Kami Drooling

Apple Watch, teknologi baru yang membuatkan peminat Apple seperti kami drooling, atau dalam bahasa pasar.. meleleh air liur!

Dengan designnya yang cantik dan kebolehan seperti Iphone, ia membuat hati kami tertarik untuk memilikinya.

Apple Watch dilancarkan semalam bersama-sama dengan Iphone 6 dan Iphone 6 Plus. Ia hanya akan mula dijual pada 2015, jadi ini pesan kami, tungguuuu!


Apple Watch Kalahkan Rolex Dalam Ranking Jam Berjenama

Jam tangan Apple, Apple Watch nampaknya mengalahkan jenama terkemuka Rolex dalam satu kajian yang yang dilakukan oleh firma NetBase. Kajian itu berdasarkan berapa banyak sesuatu jenama itu disebut di media sosial dan sentimen pengguna terhadap sesuatu produk diambil dari 700 juta posting  media sosial dari tahun 2014 dan 2015.

Apple Watch menduduki tangga teratas dalam kategori jam tangan, dan menjadi satu-satunya wakil dari jam tangan jenis smartwatch. Menariknya, Apple Watch ini diundi lebih tinggi dari pengeluar jam tangan terkemuka dunia yang lain antaranya Tag Heuer, Richemont dan Patek Phillippe.

Bagaimanapun secara keseluruhan, syarikat Apple berada di tangga ke-4 dan menduduki carta teratas untuk barangan berjenama adalah milik jenama Chanel.

Konsumer hari ini lebih berminat kepada Apple Watch kerana keupayaannya membuat pelbagai perkara seperti smartphone. Jika dibandingkan dengan jam tangan jenama Rolex, ianya sangat mahal dan jika konsumer membeli jam tangan jenama lain yang lebih murah, ianya tetap menunjukkan fungsi yang sama ; memberitahu waktu semasa. Trend membeli produk mungkin berubah kepada practicality over luxury.

Buat masa ini, Apple Watch dipandang sebagai jam tangan untuk budak geek/skema. Tetapi Apple sudah membentuk satu ikatan dengan pereka-pereka fesyen ternama dari Paris untuk membuat kolaborasi seperti yang dilakukan dengan Hermes sebelum ini. Harapan mereka dengan kolaborasi bersama syarikat-syarikat fesyen ternama ini, Apple Watch akan menjadi lebih fashionable dan trendy.


12 Makanan Mesti Dicuba Bila Anda Travel Ke Arab Saudi

Pergi lah merantau mana-mana kat seluruh dunia ni, bab makan merupakan antara benda yang kita akan cuba sesuaikan diri dan kalau boleh nak cuba yang mana boleh selagi halal. Jadi inilah dia.

12 makanan PATUT cuba bila korang mai Saudi:

Makanan authentic orang Arab. Kalau mula-mula sampai tanah Arab biasanya depa akan sambut tetamu dengan makanan ni. Khabsa ni selalunya lauk ayam, tapi kadang-kadang diorang makan juga dengan lamb, dan sekali sekala ikan.

Mula-mula sampai sini, pemandu saya belikan sebungkus khabsa dengan ayam separuh untuk makan tengahari. And guess what, aku boleh makan khabsa tu 3 kali, lunch + dinner+ breakfast sebab khabsa ni memang banyak.

Jadi kalau makan kat restauran tu elok la kongsi-kongsi dengan kawan-kawan atau keluarga sebab memang takkan habis punya. Kalau korang boleh habiskan sekali makan je, korang memang champion. Hehehe.

Mandy adalah khabsa yang warna kuning, bukhari pula yang warna macam orange kemerahan. Aku prefer Bukhari sebab meriah dalam nasi diorg bubuh macam-macam. Khabsa biasanya dihidangkan dengan cili hijau, bawang besar potong-potong dan sambal tomato. Masakan ayam pula, ada BBQ grilled dan ada yang roasted. Harga untuk separuh ayam dalam SR12 ke SR18 bergantung pada tempat. Kalau seekor ayam (whole chicken), harga bawah SR30 dan nasi memang diorang bagi setalam. Huhuhu.

Sejenis makanan untuk sarapapan atau makan lewat malam (at least for me. Hahaha). Falafel ni roti macam tortilla yang digulung. Falafel ni sesuai sangat untuk orang yang suka makan sayur dan tengah diet. Chewaahhh.

Inti dia telur rebus yang di hiris nipis, hirisan tomato, kentang goreng, hirisan terung, daun ketumbar dan yang paling special ialah bebola falafel yang diperbuat daripada kacang kuda yang dikisar dengan rempah, kemudian di goreang dengan kaedah deep fried dalam bentuk bebola.

Kalau minat pedas, korang boleh mintak diorang bubuh hot sauce. Kalau tak minat, boleh letak sos tomato dan mayonis saja.

Sama macam falafel tadi cuma inti dia bukan telur tapi isi ayam yang dipanggang kat special grill. Macam yang kita biasa tengok kat gerai kebab at Pasar Malam tu cuma beza mesin diorang ni besar gedabak dan isi ayam tu dihiris pakai mesin pemotong.

Shawarma adalah versi lebih kecil, Sharukh pula versi yang besar. Benda yang sama cuma size yang lain-lain. Biasanya depa gulung dalam aluminum foil untuk kekalkan rasa dan panas makanan ni. Memang sedap boh.

Aku baru cuba kunafa ni minggu lepas dan aku rasa korang patut cuba. Kunafa ni sejenis makanan pencuci mulut, lebih kurang macam kek yang dipenuhi melting cheese kat dalam. Topping kunafa ni pula depa letak satu makanan macam bihun.

Kemudian dibakar dalam oven untuk dapatkan tekstur rangup di luar, cheesy di dalam. Untuk makan, diorang akan curah air gula pekat kat atas kunafa ni. Nasihat saya, bila cuba kunafa ni, korang boleh postpone diet korang untuk sementara waktu. Hahaha.

Sejenis pencuci mulut. Cara paling baik untuk aku boleh buat korang bayangkan adalah dengan cara macam ni – yogurt asli yang disejukkan lepas tu dicampur dengan jus mangga kemudian campur sekali dengan kacang badam yang dikisar kasar untuk tambahkan tekstur dan rasa rangup bila korang makan.

Kemudian ada pula kismis untuk element surprise. Kismis tak payah banyak-banyak sebab nanti terlampau manis dan campur sedikit Ribena untuk mendapatkan warna yang lebih menarik. Diminum ketika sejuk, memang sedap boh. Saya yakin korang akan repeat kalau dah cuba sekali.

Kat Saudi ni kalau korang tiba-tiba kempunan nak makan KFC, pesanan aku toksah la masuk KFC. Memang failed rasa KFC kat sini. Terlalu masin. Aku pun tak paham macam mana depa boleh makan KFC versi garam bukit terlebih ni. Hahaha.

Jadi penyelesaian dek kerana korang dah kempunan nak makan ayam goreng yang best-best, cuba cari restoran yang ada menu Broasted Chicken. Sebijik macam KFC kita kat Malaysia cuma kat sini depa tak ada la coleslaw and whipped potato bagai.

Biasanya set broasted chicken ni datang skali dengan kubus – sejenis roti ala-ala capati tapi nipis dan ringan. Lepas tu dapat lagi kentang goreng, garlic sauce dan satu lagi sos yang aku rasa macam rasa halia.

Kat Saudi ni sos cili memang tak ada. Jadi memang kena hadap pakai sos tomato je la. Depa ada ‘hot sauce‘ tapi rasa cuka yang melampau menyebabkan selera aku terbantut kalau makan dengan hot sauce ni.

Tapi kadang-kadang mulut Malaysia ni mesti nak makan pedas sikit jadi aku bubuh juga hot sos tu dalam campuran semua sos yang depa bagi dalam set tu.

Harga broasted chicken untuk satu set biasanya di bawah harga SAR 15 untuk setengah ekor ayam. Hahaha. Depa tak makan sikit-sikit tau kat sini. Kalau korang pergi  Mekah, boleh cuba Broasted Chicken Al-Baik. Kawan-kawan aku semua cakap kat situ sedap.

Baca: 13 Perkara Menarik Tentang Sikap Orang Arab Saudi Yang Kita Belum Tahu

Roti ni aku rasa antara makanan kegemaran orang Arab. Tak salah saya berasal dari Pakistan sebab selalu aku makan masa sarapan, penuh orang Pakistan dok tapau roti ni.

Roti ala-ala roti nan kat Malaysia cuma saiz dia sebesar dulang hantaran bertunang tu. Satu roti tu biasanya dibelah 4. Dan disebabkan saiz yang besar tu, aku memang tak mampu habiskan sorang-sorang.

Ada macam-macam versi tamis. Kadang-kadang depa sapu air gula dan bijan. Ada yang campur keju dalam roti ni. Harga paling mahal tamis ni SAR 4 je untuk yang ada keju. Tapi kat Saudi ni makanan memang murah.

Kuah pula depa tibai jual juga. Bukan macam Malaysia yang korang boleh topup kuah sesuak hati dengan mamak tu. Kat sini kuah tu diorang jual. Tamis ni biasanya aku cicah dengan ‘mushakkal’, sejenis kuah kari kacang kuda yang dikisar lepas tu bubuh lada hitam dan keju tabur kat atas kuah tu.

Kalau korang jenis yang makan organ, boleh cuba ‘Khibdah’ iaitu hati lembu cincang yang dimasak dengan tomato dan bawang putih yang dipotong dadu. Nak pedas sikit boleh tambah black pepper.

Kuah dan lauk ni biasanya mahal sikit daripada tamis yang korang beli tu. Jadi jangan pelik kalau sekali sarapan kat sini boleh cecah SAR 10 sebab harga lauk dan kuah tu memag mahal sikit.

Susu ala-ala yogurt tapi rasa dia lebih tebal sikit. Laban ni sedap kalau korang nak tidur, tibai minum laban segelas. Korang memang akan tidur dengan lena. Selalu ada kat supermarket, dalam botol SAR 1 sampai la ke botol 3 liter yang harga dalam SAR 7 atau 8 macam tu.

Botol kecik ada perasa mangga, karamel dan strawberi tapi kalau botol besar, cuma ada perisa asli. Korang kena cuba. Jangan tamak beli yang besar. Cuba minum botol kecik dulu. Kalau serasi, boleh minum lagi. Kat Malaysia tak ada tau. Jangan dok teringat-ingat pula kalau dah balik Malaysia nanti. Hehehe.

Kalau kat Malaysia tanahairku, bila order jus, rasa air gula mengatasi rasa jus yang orang order tu. Ais pula depa bubuh macam la kita nak ratah ais tu. Tapi kat Saudi ni lain.

Air jus depa sejukkan siap-siap dalam peti ais.  Dan kalau bubuh ais pun takat 2-3 ketul je. Depa memang bubuh air gula sikit gila dan kalau korang order air yang special sikit macam jus strawberi, korang tak boleh minum pakai straw sebab akan selalu sangkut.

Kenapa? Too much strawberry dalam jus korang tu. Harga jus kat sini pun murah. Untuk gelas besar dalam SAR 6 je. Kalau tambah susu mungkin kena tambah bayar  SAR 1 lagi.

Tapi memang puas hati. Jus yang popular kat sini adalah jus delima, jus strawberi, campuran jus pisang dan strawberi, dan boleh cuba juga jus pisang sahaja. Silap-silap lepas minum kat restoran, korang tapau sebungkus lagi. Hihihi.

JANGAN GELAK! Bukan lawak ek. Pepsi kat sini macam sedap gila. Aku tak tau kenapa. Dan satu lagi, Pak Arab sini kalau makan apa-apa kat sini mesti minum Pepsi. Makan nasi tibai Pepsi, makan ayam goreng tibai Pepsi, makan kebab depa tibai Pepsi. Aku pelik.

Agaknya Pepsi memang baru sampai kat Saudi ni sebab diorang punya ketagihan dengan Pepsi tu lain macam sikit. Lori kontena Pepsi pula selang setengah jam dok lalu lalang kat Riyadh ni. Tempat lain kat Saudi aku tak tau pula. Nanti kalau korang sampai sini, cuba la Pepsi sini. OK.

Lauk ni ada gak versi ayam kalau korang tak makan kambing. Dan lauk ni rasanya diimport dari India Selatan. Rasa dia macam rendang kita kat Malaysia cuma tak ada kerisik la depa bubuh kat sini.

Kat Malaysia aku memang tak penah nak cuba masuk kedai makanan India tapi kat Saudi ni, restoran India Selatan ni orang Muslim yang masak jadi status halal tu confident la sikit. Hidangan kambing di kedai ni biasanya dimakan dengan nasi briyani atau set nasi putih yang datang sekali dengan pelbagai lauk.

Harga set nasi putih dan lauk ialah SAR 10 ke 14 macam tu tapi portion diorang amatlah banyak. Jadi bawak-bawak mengucap masa order tu. Takut bazir lak nanti.

Teh susu. Kat sini selain Pepsi, air yang popular adalah Chai ni. Teh ni diorang buat memang lain dengan kita orang Malaysia buat. Aku dok skodeng cara depa buat hari tu. Depa pakai susu penuh krim.

Lepas tu campur dengan susu tepung sikit kemudian jerang sampai medidih. Lepas tu baru depa bubuh teh uncang kat dalam gelas. Kemudian diorang tuang susu campuran tadi dalam gelas.

Kat sini diorang tak guna krimer pekat manis ke, susu cap teko ke, susu cap gantung ke, memang mahal. Jadi diorang ambik susu lembu penuh krim untuk buat teh ni. Sedap dan murah. Harga biasanya SAR 1 je. Kalau depa jual mahal, mungkin kat Mekah la kot sebab depa pergi haji atau umrah balik hari. Hahahaha. Gurau je.

1. Toksah gatal-gatal masuk restoran masa nak dekat solat nanti tak sempat nak habis makan depa akan halau. Kat sini memang masa solat depa tutup lampu dan halau. Kalau korang nak makan gak, makan la bergelap macam dalam gua tu.

2. Kalau korang plan nak tinggal lama dan lebih daripada sebulan, sila pertimbangkan untuk bawa barangan berikut sebab barang makanan yang senang nak dapat kat Malaysia, kat sini susah dan mungkin tak ada langsung kat sini.

Baca lagi: Bagaimana Jururawat Ini Memohon Kerja Di Riyadh, Arab Saudi Dan Kisah Di Sebaliknya


Apple Watch Kini Berjaya Atasi Jualan Kesemua Jam Tangan Keluaran Swiss

Mula dilancarkan seawal tahun 2015, siapa sangka Apple cuma memerlukan masa yang singkat untuk membuatkan orang ramai tertarik untuk memilih mendapatkan jam tangan keluaran mereka berbanding jam tangan jenama lain yang lebih berprestij.

Menurut laporan yang dikongsikan Strategy Analytics, Apple Watch sekitar September lalu sudah berjaya menduduki muncul sebagai lima jenama dengan penjualan tertinggi di Amerika Syarikat bersama Rolex dan Patek Philippe.

Penawaran Apple Series 5 dan penurunan harga Apple Watch Series 3 pada tahun ini nampaknya turun membantu Apple untuk melonjakkan lagi penjualan jam tangan mereka sekaligus berjaya mengalahkan jenama-jenama keluaran Switzerland yang lain dengan jumlah jualan sebanyak 31 juta unit sepanjang 2019.

Peningkatan penjualan Apple Watch serta penurunan beberapa jenama berprestif keluaran Switzerland sekaligus memberi bayangan golongan muda kini lebih tertarik untuk memiliki jam tangan pintar berbanding jam tangan biasa. Bagaimana pula dengan anda? Adakah anda juga sudah mula beralih kepada jam tangan pintar keluaran Apple?

Ketahui bagaimana nyawa warga emas ini berjaya diselamatkan dengan bantuan Apple Watch.

Bagaimana Apple Watch Membantu Warga Emas Ini Ke Hospital Dapatkan Rawatan Kecemasan

Penuntut Universiti Alabama Gunakan Apple Watch Sebagai Kad Pelajar


Apple Watch Series 2 Mula Dijual Buat Pasaran Malaysia Seawal Esok

Adakah anda seorang peminat tegar Apple? Jika ya, mungkin anda salah seorang yang tidak sabar untuk mendaptkan Apple Watch Series 2 apabila mula dijual buat pasaran Malaysia seawal esok.

Menyebut tentang produk Apple pastinya produk keluarannya hadir dengan harga yang premium. Harga buat Apple Watch Series 2 akan mula dijual dengan harga RM1,649 sehingga RM5,949. Kesemuanya hadir dengan fungsi yang sama cuma material Apple Watch yang membezakan harganya.

Processor yang lebih cepat, GPS dan fungsi kalis air antara yang terbaru pada Apple Watch Series 2. Seperti sistem operasinya, Apple Watch Series 2 turut memfokuskan kepada atlet dimana smartwatch terbaru daripada Apple ini sangat sesuai untuk perenang.

Beberapa aplikasi disediakan bagi membantu perenang dan runner untuk mengetahui mengenai beberapa info. Tidak cukup digunakan untuk bersukan, Apple Watch Series bakal memudahkan anda bermain Pokemon Go.

Baca lagi: Apple Akan Upgrade Kepada Apple watchOS 3, Dan Ini Kenapa Saya Gembira

Berita baik buat anda yang mahu mendapatkan Apple Watch Sport Version. Apple baru-baru ini telah mengumumkan kerjasama bersama Nike dimana Apple mengumumkan kolaborasi kedua-dua syarikat ini dengna pelancaran model Apple Watch 2 Nike+. Hadir dengan warna lebih ‘sporty and striking‘

Baca lagi: Apple Watch 2 Nike+, Kerjasama Apple Dan Nike Yang Dinantikan


Apple Watch Series 4 Bakal Tampil Dengan Wajah Baru

Mula diumumkan sebagai jam tangan pintar untuk membantu para pengguna melihat notifikasi, Apple Watch kini berjaya menjadi antara jam tangan terlaris di pasaran dan juga simbol fesyen.

Melalui model keempat yang bakal dilancarkan pada September ini, Apple dijangkakan bakal mengeluarkan rekaan baru buat Apple Watch setelah ketiga-tiga model sebelum ini mengekalkan rekabentuk yang sama.

Selain itu, Apple juga dijangkakan bakal menawarkan Apple Watch dengan saiz skrin yang lebih besar dengan bezel yang lebih nipis untuk memberi ruang bateri yang lebih besar.

Sekiranya Apple Watch Series 4 dapat dijual dengan harga yang lebih mahal berbanding sebelum ini, kami yakin model ini akan menjadi rebutan berdasarkan spesifikasi yang diumumkan. Berdasarkan ura-ura model terbaru Apple iPhone juga bakal ditawarkan dengan harga yang lebih rendah berbanding iPhone X.


Apple Watch Ultra Dibuktikan Masih Kukuh Selepas Diketuk Berulang Kali Dengan ‘Hammer’

Apple Watch Ultra telah diperkenalkan sebagai jam pintar yang paling tahan lasak serta berkemampuan tinggi. Pasti ramai yang mahu mengetahui sejauh mana jam ini benar-benar ekstrem seperti yang diperkatakan oleh Apple atau sebaliknya?

Bagi menguji ketahanan sebenar jam pintar Apple Watch Ultra yang baru dilancarkan, saluran YouTube iaitu TechRax telah melakukan ujian ekstrem ke atas peranti itu. Berdasarkan video yang disiarkan, TechRax telah mengetuk dengan kuat berulang kali menggunakan penukul besi pada jam pintar tersebut.

Sangat mengejutkan, skrin jam itu sedikit pun tidak tercalar atau pecah walaupun diketuk dengan agresif. Sebaliknya, meja yang mengalas jam pintar itu pula yang pecah terlebih dahulu. Bagaimanapun, selepas diketuk berulang-kali dalam tempoh tertentu barulah skrin kristal nilam (sapphire) itu beralih dan retak.

Konklusinya, ketahanan Apple Watch Ultra memang tidak dapat disangkal lagi sangat bagus untuk tujuan pengembaraan dan aktiviti outdoor yang ekstrem. Apple Watch Ultra kini ditawarkan pada harga RM3,799 buat pasaran tempatan.


‘Apple Watch’ Versi Xiaomi Bakal Diperkenalkan Minggu Hadapan

Selain daripada melancarkan Xioami Mi Note 10 seawal minggu hadapan, Xiaomi nampaknya bersedia untuk melancarkan model jam pintar terbaru mereka melalui aturcara yang sama.

Apa yang menarik perhatian orang ramai pada kali ini sudah pastinya model jam tangan pintar ini yang dilihat sangat mirip dengan rekaan Apple Watch Series 1 sehingga Series 3. Rekaan kotak beserta digital crown dan butang fizikal antara yang membuatkan model ini dilihat lebih sama.

Dinamakan sebagai Xiaomi Watch, model ini bakal dikuasakan oleh processor Snapdragon Wear 3100 dan turut menyokong sokongan 4G LTE beserta eSIM. Selain itu, sokongan Wi-Fi, Bluetooth, GPS serta kemampuan untuk membuat panggilan antara yang tersedia.

Xiaomi Watch dijangka bakal dikuasakan oleh sistem operasi Google Wear OS. Dua warna yang bakal ditawarkan pada model ini adalah hitam dan perak. Setakat ini masih belum diketahui harga rasmi bagi Xiaomi Watch walau bagaimanapun mengetahui mengenai status jenama ini, pastinya harga yang rendah antara yang bakal ditawarkan.

Ketahui lebih lanjut mengenai telefon pintar yang bakal dilancarkan Xiaomi pada minggu hadapan Xiaomi Mi Note 10 yang bakal dilengkapi dengan lima kamera belakang 108-megapixel. Klik pautan di bawah untuk bacaan lanjut.

Xiaomi Mi Note 10 Bakal Diperkenalkan Dengan Lima Kamera Belakang 108-Megapixel

BlackShark 2 Pro, Telefon ‘Gaming’ Mampu Milik Terbaru Daripada Xiaomi


Apple Watch x Nike Air VaporMax ‘Midnight Fog’ Bakal Dikeluarkan November Ini

Nike akan mengeluarkan warna Nike Air VaporMax Midnight Fog yang didatangkan dengan warna sepadan Apple Watch.

Warna Midnight Fog yang baru adalah merupakan kesinambungan koleksi Day to Night yang diilhamkan dari warna langit yang dilihat sepanjang hari. Malah dikatakan kasut ini sesuai untuk latihan cuaca musim sejuk.

Nike VaporMax mengeluarkan tema warna sama dengan Nike Flyknit Roshe Run yang pernah dikeluarkan sebelum ini iaitu warna kelabu hitam gelap di bahagian atas dan chrome purplish di sebelah sisi kasut.

Jam tangan Apple Watch Nike + Series 3 edisi khas untuk model kasut ini akan hadir dengan aplikasi Nike + Run Club, dan muka jam tangan Nike.

Harga di anggarkan untuk Midnight Fog Nike Apple Watch adalah dalam $399 (lebih kurang Rm 1,660.43) manakala bagi harga Nike Air VaporMax untuk Retail $190 (lebih kurang RM790.68) Kedua-dua akan dijual pada 24 November 2017.


Apple Akan Upgrade Kepada Apple watchOS 3, Dan Ini Kenapa Saya Gembira

Apple WWDC 2016 telah mengumumkan WatchOS 3 untuk Apple Watch. WatchOS 3 dijangka akan beroperasi 7 kali lebih pantas berbanding sekarang. Pihak pembangun aplikasi turut mendapat akses kepada pemprograman tersebut untuk membangunkan aplikasi lebih menarik untuk Apple Watch.

Saya amat teruja kerana sebagai pengguna Apple Watch, banyak fungsi OS sekarang secara teorinya amat menarik namun praktikalitinya tidak.

WatchOS 3 terasa seperti menggunakan jam Apple yang baru.

Dengan WatchOS baru, aplikasi dilancarkan dengan serta merta dan lebih senang untuk diakses. Terdapat beberapa muka baru jam yang boleh dipilih, berkongsi aktiviti harian dengan rakan-rakan, aplikasi mesej yang lebih menarik dan penuh ekspresi.

Prestasi & Navigasi
Aplikasi dilancarkan serta merta dengan informasi terkini supaya anda dapat mencapai aplikasi yang dikehendaki dengan hanya menekan butang yang terletak di tepi jam.

Pilihan muka baru yang menarik dan cara baru untuk menukarnya. Kini anda boleh menukar muka jam dengan hanya swipe ke kiri atau ke kanan pada skrin jam supaya anda sentiasa mempunyai jam muka yang sesuai dengan apa saja yang anda sedang lakukan.

Perkongsian Aktiviti
Kongsikan status aktiviti dengan rakan dan keluarga untuk motivasi. Hantar notifikasi anda kepada mereka apabila amda telah siap bersenam atau memperoleh pencapaian yang diidam-idamkan. Anda juga boleh menghantar mesej untuk memberikan galakan atau sebaliknya.

Senaman
Ada lebih 5 metrik senaman – jarak, kadar, kalori aktif, kadar degupan jantung dan masa berlalu. Semua dapat dilihat pada masa yang sama, tanpa perlu swipe skrin.

Naiktaraf paparan mesej baru menjadikan mesej lebih menarik dengan kebolehan menjawab mesej dengan tulisan sendiri atau melakar huruf pada skrin yang boleh bertukar kepada teks. Dengan ini, anda boleh menghantar dan menjawab mesej di Apple Watch anda dengan lebih cepat.

Saya tidak sabar menantikan kedatangannya pada musim luruh ini!


Adakah Anda Akan Bertukar Ke iPhone Selepas Melihat Kempen Terbaru Apple Ini?

Minggu lalu Apple memuat naik beberapa siri iklan untuk kempen mereka ‘Why Switch?’ Iklan-iklan ini tidak lain tidak bukan troll secara halus saingan mereka, Android phone.

Iklannya simple sahaja; dua paparan skrin dengan satu iPhone dan satu Android. Apple membuat perbandingan kemampuan iPhone dari pelbagai sudut termasuk dari segi keselamatan, lagging, operation system, perbezaan kualiti audio, kepantasan dan gambar.

Selepas melihat video-video ini, adakah anda akan bertukar kepada iPhone? Sungguh ke iPhone ini sehebat seperti yang dicanang-canang oleh Apple? Kami biarkan anda yang buat keputusan.


Apple XR 2 Bakal Hadir Dengan Dua Kamera Belakang

Sejak mula diperkenalkan, Apple iPhone XR berjaya mendapat sambutan ramai. Harga yang dikategorikan sebagai mampu milik oleh peminat jenama ini serta spesifikasinya yang menarik antara yang membuatkan orang ramai mendapatkannya.

Pada tahun ini, Apple dijangka bakal memperkenalkan model iPhone XR versi terbaru yang bakal dinamakan sebagai Apple iPhone XR 2. Berdasarkan laporan daripada MacOtakara, Apple iPhone XR 2 bakal dilengkapi dengan dwi-kamera manakala model iPhone dengan spesfikasi tertinggi bakal hadir dengan tiga kamera pada bahagian belakang.

Difahamkan kamera kedua iPhone XR 2 yang bakal dilancarkan pada tahun ini bakal menyertakan lensa telefoto. Dalam erti lain model terbaru ini membolehkan pengguna mendapatkan gambar dengan jarak yang jauh dengan jelas.

Setakat ini masih belum diketahui spesifikasi penuh bagi Apple iPhone XR 2. Sama-sama kita nantikan ura-ura terbaru sementara menantikan model terbaru iPhone yang bakal dilancarkan pada


Ini Aplikasi Yang Saya Guna Untuk Tukar Gambar Pegun Jadi Bergerak

Apa perasaan anda jika dapat edit dan gerakkan gambar lama atau gambar pegun hingga jadi bergerak macam video?

Terasa macam berjaya ubah gambar jadi hidup bukan? Orang cakap boleh pakai aplikasi cinemagraph atau plotagraph untuk bagi gambar pegun bergerak.

Tapi bila saya cuba install dan guna di smartphone, rasa susah sangat. Itu belum lagi bila nak save atau upload ke media sosial, siap ada watermark. Dah lah susah nak guna, kena bawa naik sekali watermark dia ke IG dan Facebook.

Hinggalah saya cuba cari lagi di Playstore dan terjumpa aplikasi Zoetropic. Bila cuba, not bad hasilnya. Mudah nak guna, user friendly, boleh edit gambar bagi bergerak dan yang penting free. Janji kena layan iklan dia sebelum dapat save file ke bentuk video / gif tanpa watermark. Mungkin ini cara developer apps ni buat duit kot. Haha.

Developer apps ini juga ada berkongsi tips bagaimana nak edit gambar menggunakan apps ini di akaun Instagram dan Facebook mereka. Link ke sosial media ada di letakkan dalam apps tersebut.

Berikut apa yang saya buat bila edit gambar pakai apps ni:

Ini antara hasil yang saya berjaya buat setakat ini.

Ha. Amacam? Best? Yang penting kreatif. Memanglah tak 100% macam video yang dirakam tapi sekurangnya ada kelainan pada gambar anda yang dimuat naik ke Instagram.

Anda boleh cuba aplikasi ini dan edit gambar di masa tunggu flight depature atau sewaktu di dalam flight sebelum sampai ke destinasi.Just to kill the time katanya.

Ok lah. Habis pecah rahsia saya. Dah tak boleh nak eksyen dengan followers saya di IG. Haha.

Kepada followers saya jangan lupa tag saya di IG. Saya nak tengok hasil kerja kalian  pula. Adios.


1 Utama Bakal Memperkenalkan Zon Peruncit Bertema Korea, District K

Zon runcit bertema yang pertama dan terbesar yang berada di Korea dan dikenali sebagai “District K” dikatakan bakal dibuka di pusat membeli-belah 1 Utama menjelang akhir tahun ini.

Zon runcit ini akan ditempatkan di tingkat 4 pada bahagian New Wing, 1 Utama E yang akan memberi tumpuan kepada pelancongan sukan, hiburan dan F&B yang merangkumi lebih daripada 80 000 kaki persegi.

[ SOFT LAUNCH of DISTRICT K @ 1 UTAMA E ] The 'Hallyu' Korean-Wave is taking Malaysia by storm and @1Utama is set to open its very first and biggest Korean-themed Retail Zone in Malaysia called "District K @ 1 Utama E"! 🇰🇷🤩🙌🏼 ❤ ▪ With 4-levels of dedicated Korean retail, entertainment and F&B, District K will be located in 1 Utama E, the mall's newest wing. From Korean fashion and Korean F&B restaurants to K-pop superstars meet and greet viewing gallery together with a live theatre, you can find all things Korean under one roof here! #1Utama #DistrictK #NewKoreanThemedRetailZone #AkanDatang #KPopCulture #Sarang #NewestExtension #1UtamaE ▪ Read more here: http://bit.ly/2HgzH6H ▪ Thank you @myedgeprop for the exciting write up 🥰

A post shared by  1 Utama Shopping Centre (@1utama) on Mar 13, 2019 at 1:49am PDT

Rekaan sepenuhnya zon runcit itu menerusi budaya K-pop, District K akan memberikan pengalaman perjalanan yang dilalui orang Korea melalui populariti K-pop dan K-drama, mengadakan pertemuan bersama artis Korea menerusi pameran galeri, persembahan dan teater hologram.Tambahan lagi, Korea sememangnya terkenal dengan restoran yang enak, penjagaan kulit dan kecantikan orang mereka.

Thanks Going Places for this fab article! 😘 Yes peeps, please join us for an exciting dose of sports at 1 Utama Shopping Centre – from indoor skydiving to flowboarding, rock climbing, scuba diving and rooftop baseball! ⚽🏄♀🧗♂REPOST this with your friends! #1Utama #1UtamaE #SportsTourismDestination #MoreThanAMall For more info, visit the article: http://www.goingplacesmagazine.com/story/5-sporty-things-you-can-do-in-bandar-utama

A post shared by  1 Utama Shopping Centre (@1utama) on Jul 30, 2018 at 11:57pm PDT

District K ini dijangka akan selesai proses pembukaannya menjelang akhir tahun 2019 dengan nilai pelaburan sebanyak RM120 juta. Jika sebelum ini, fasa pertama untuk pembukaan peruncit ini telah diperkenalkan dengan pembukaan dua pusat pelancongan sukan iaitu FlowRider dan AirRider namun menjelang akhir tahun ini, lebih banyak lagi aktiviti-aktiviti yang menarik yang bakal berada di District K.


10 Langkah Memohon Lanjutkan Pengajian Master Di Luar Negara

Pasti ada rakan-rakan yang sedang mencari maklumat untuk menyambung pelajaran sarjana untuk sesi 2017/2018. Aada di antara anda yang ingin memilih untuk mencuba pengalaman baru dengan belajar di luar negara.

Tetapi buntu kerana tidak pasti macamana untuk memulakan langkah pertama dan ada juga yang berfikir ianya leceh.

Anda harus tahu bidang apa yang hendak dimohon. Adalah biasa jika anda memilih bidang di mana tiada kaitan dengan apa yang anda belajar semasa zaman ijazah sarjana muda. Jadi jangan risau. Sebagai contoh kita memilih untuk memohon jurusan Chemical Engineering.

Selepas anda sudah memilih bidang, tiba masanya untuk memilih universiti. Anda boleh meggunakan carian Google dengan menaip (contohnya) Master in Chemical Engineering.

Jika anda ingin belajar di UK, boleh terus menaip master in chemical engineering in UK. Nanti akan ada banyak senarai yang keluar. Kebanyakkan master di UK adalah selama 1 tahun berbanding di Australia atau New Zealand selama 1 1/2 hingga 2 tahun. Pastikan anda mempunyai antara 4 ke 5 pilihan universiti.

Setiap tahun, banyak ejen-ejen dan universiti yang membuat pameran pendidikan. Pastikan anda tidak melepaskan peluang keemasan ini. Kebiasannya ia diadakan selepas keputusan STPM atau SPM diumumkan.

4. Tetiti syarat permohonan, syarat bahasa inggeris, kos yuran dan juga modul pembelajaran

Saya cadangkan anda membuat excel sheet untuk membandingan keempat- empat element ini.

Syarat permohonan adalah berbeza untuk setiap universiti. Pastikan ianya sesuai dengan anda.

Bahasa Inggeris merupakan salah satu syarat kemasukkan di universiti di negara yang bahasa utama adalah Bahasa Inggeris. Tetapi jika anda belajar (ijazah sarjana muda) di negara yang Bahasa Inggeris adalah bahasa utama, anda boleh dikecualikan daripada syarat ini.

Jika anda menduduki ujian IELTS kebiasaannya syarat mesti sekurang-kurangnya 6.5 dan keatas (bergantung kepada jurusan. Jurusan perubatan dan pergigian memerlukan sekurang kurangnya 7-7.5).

Anda juga boleh dikecualikan jika anda belajar dalam Bahasa Inggeris semasa ijazah sarjana muda. Ini bergantung kepada universiti.

Modul pembelajaran juga amat penting kerana setiap univerisiti mempunyai modul yang berbeza.

Baca: Tips Permohonan Biasiswa Untuk Pengajian Luar Negara Yang Ramai Tidak Tahu

Pastikan anda mempunyai sekurang kurangnya 2 orang untuk menjadi referee anda. Seboleh-bolehnya di kalangan pensyarah anda semasa degree. Setiap universiti mempunyai borang referee form yang berbeza. Pastikan anda sedar.

Kebiasaanya ia mengambil masa 1-2 minggu untuk mendapat maklumbalas. Pada pendapat, saya untuk mendapatkan maklum balas agak leceh sedikit.

Pastikan anda mempunyai salinan sijil seperti sijil akademik, sijil transkrip, gambar ukuran pasport, passport dan borang referee dalam bentuk PDF dan diletakkam didalam 1 file.

7. Pastikan anda alih bahasa (translate) sijil anda ke dalam Bahasa Inggeris

Ini adalah untuk yang tidak mempunyai sijil dalam bahasa selain Bahasa Inggeris

Jika semuanya sudah lengkap anda boleh membuat permohonan.

9. Pastikan ada follow up perkembangan permohonan

Selepas anda menghantar borang permohonan, anda akan di beritahu maklumat tentang bila keputusan akan diketahui. Jika tidak selepas 2 minggu anda boleh cuba email bahagian yang terlibat.

Jika anda berjaya, apa yang perlu anda fikir adalah biasiswa untuk menangung pengajian anda. Bab ini bagi saya agak besar skop jika ingin dibincangkan. Untuk lebih senang boleh juga gunakan ejen!

Dr Naeim
“Be more extra vaganza student”

Baca lagi: 3 Cara Bagaimana Menjadi Seorang Oportunis Dan Dapatkan 4 Biasiswa PhD Sekaligus


12 Menu ‘Diet Simple’ Untuk Anda Yang Sedang Berusaha Nak Kurus

Dah lama tak share menu diet.Tapi nie Rida nak share menu ‘DIET SIMPLE‘ siap resepi. Rida bawak bekal pergi kerja. Cepat dimasak dan simple tak perlu rumit-rumit dank letak macam-macam herba. Dan bahan-bahan pun senang nak dapat. Make sure setiap hari kena rajin. Hihi.

Baca: 7 Cara Bagaimana Saya Tangani Halangan Mental Semasa Diet Hingga Hilang 40Kg

Bahan-bahan salmon grill
Ikan salmon perap
Serbuk cili
Lada sulah
Serbuk lada hitam
Garam sikit
Bawang putih ketuk dan cincang halus
Olive oil untuk grill sikit
Perah lemon skit kalau nak makan nanti

Salad telur gulung
Telur 2 biji dipukul
Serbuk lada sulah
Goreng guna kuali non stick
Daun salad cuci toskan
Susun ats telur letak mayonis
Gulung kemas dan potong masuk dalam bekal

Jagung rebus balance makan petang semalam

Bahan-bahan Ayam grill
Dada ayam
Sikit je garam
Serbuk cili
Serbuk lada sulah
Olive oil guna untuk grill dalam kuali non stik

Sayur pucuk kacang
Pucuk kacang
Goreng bawang putih
Masukan pucuk kacang
Letak lada sulah sikit
Olive oil

Bahan-bahan salad mayonis
Salad potong dan bersihkn
Olive oil
Lada sulah
Mayonis
Air lemon sikit

Bahan-bahan ayam gril
Dada ayam
Olive oil
Serbuk cili
Lada sulah
Sikit garam

Bahan-bahan pucuk kacang
Olive oil
Bawang putih
Lada sulah
Sikit garam

Bahan-bahan telur hancur
2 biji telur
Butter
Serbuk lada hitam
Serbuk lada sulah

Bahan-bahan salad
Daun salad potong, cuci dan tos
Taburkn serbuk lada sulah
Taburkan serbuk lada hitam
Perah sikit lemon

Bahan-bahan ikan grill
Sepotong ikan
Serbuk cili
Sikit garam
Olive oil
Serbuk lada itam
Serbuk lada sulah
Sawang putih cincang halus
Perap dulu ikan semalaman pagi baru grill

Bahan-bahan salad timun
Timun jepun
Timun potong suka hati
Perah air lemon
2 titik stevia

Bahan-bahan telur hancur
3 biji telur
Lada sulah
Lada hitam
Butter sikit
Sikit susu segar
Cheese (tak ada pun tak apa)

Bahan-bahan popia gulung
Isi ketam / isi ayam
Sayur pucuk kacang
Timun jepun
Lada sulah
Gulung popia dan goreng. Makan dengan cili sos

Bahan-bahan sayur brokoli grill
Taburkn serbuk lada sulah
Lada hitam
Olive oil
Sayur brokoli

Bahan-bahan ayam panggang
Dada ayam
Serbuk cili
Sikit garam
Olive oil
Bawang putih cincang
Lada hitam dan lada sulah

Bahan-bahan telur
Telur rebus malam
Esok pagi kupas kulit dan tabur
Lada sulah
Lada hitam

Kacang panggang Adabi dalam tin
Sosej grill

Roti gardenia wholemeal
Lapis keju sepotong
Smoke chiken yang slice tu grill kejap
Tabur lada sulah sikit

Bahan-bahan telur hancur
Rebus telur hancurkn (saya guna pemarut)
Gaul dengan mayonis sikit
Tabur dengan serbuk lada hitam

Bahan-bahan telur omelette
Susu segar
Cheese sikit
Serbuk lada sulah
Majerin

Roti wholemeal
Telur omelette dan mayonis

Kacang panggang
Sos mayonis Kewpie makan dengan salad
(tapi salad tak ada dalam gambar ni)

Ikan selar rebus atau ikan kembung lagi best banyak isi sikit
Rebus air sampai mendidih
Letak bawng merah potong 2 je dengan bawang putih ketuk, lengkuas sikit dengan kunyit hidup sikit, lada sulah
Dah mendidih masukkan ikan dan bendi sekali
Rebus 5 minit angkat dan toskan
Boleh cicah dengan air asam jawa

Ni saya serta bahan asas yang biasa saya guna dalam menu
1. Telur omega
2. Buttercup
3. Jus lemon (ni bagus tak perlu lagi nak perah buah lemon. Lagi pun buah lemon tak tahan lama. Lepas guna simpan dalam peti ais. Harga dalam RM6 je tahan berbulan-bulan ikut expired date dia)
4. Serbuk lada sulah
5. Sebuk lada hitam
6. Serbuk cili yang kasar bukan debu ye
7. Olive oil botol kecik dalam RM11 tahan lama juga. Ni untuk buat salad dan grill ayam/ikan

Baca lagi: 12 Idea Serta Resipi Nasi Berlauk Bagi Yang Sedang Diet Dan Ingin Kurus